recursal/SuperWikiNEXT-32B huggingface dataset:
水係化合物，由一粒氧原子同兩粒氫原子組成**化合物**（粵拼：**faa3 hap6 mat6**）係由兩種或以上嘅元素經化學反應結合而成。佢亦可以同元素組成混合物。化合物同佢哋本身元素嘅性質唔一定相同，結合過程亦都會釋放能量，好似氫氣易燃，氧氣助燃，但氫同氧組成嘅水就無爾啲特性。

直至而家，除咗特別唔活潑嘅氖之外，其他所有穩定元素都已經製成咗化合物。

同混合物嘅分別
-------

化合物同混合物毋同，兩樣嘢溝出來嘅混合物一般都有返兩樣嘢本身各有嘅特性；好似鹽溶喺水度溝成混合物，混合物依然有鹽嘅鹹味同水本身嘅特性；化合出來嘅化合物就未必有返原本兩樣嘢嘅特性，好似氯係有毒嘅黃綠色氣體、鈉係有金屬光澤嘅固體，二者好易反應，但組成嘅氯化鈉（鹽）係無色或者白色晶體，變咗穩定嘅化合物。爾樣係化合物同混合物嘅主要差異。

另一樣區分化合物同混合物嘅方式係混合物嘅成份可以用簡單嘅物理方式分離，例如過濾、蒸發、磁力或者其他方式分離，好似鹽溶入水之後只要蒸發走啲水就可以提取返鹽。但係化合物嘅組合成份只可以用化學反應先至可以分離。相對咁，混合物用物理方式就可以生成，但整化合物要將組成元素反應，或者將其他化合物反應先整得出。

除咗金屬互化物之外嘅合金都係混合物。合金係將組成嘅金屬加熱到液態，溝埋之後再冷卻整成，屬於用物理方法混合。

無機同有機化合物
--------

化合物有分無機同有機兩類：

* 無碳嘅化合物都係無機化合物，但有啲有碳化合物都係無機，例如氰酸鹽、碳酸、碳酸鹽、碳酸氫鹽、氫氰酸同埋一啲碳氧化物。
* 有機化合物係多數有碳嘅化合物，多數有埋氫，有時有埋氧、氮等嘅元素；但兩者間嘅界線幾模糊。

原子結構
----

連接化合物各原子嘅化學鍵亦可以分幾類。

### 共價化合物

共價化合物就係用共價鍵結合嘅化合物。兩粒原子共用電子，就係共價鍵。好似氨、水、氯化氫都算，仲有甲烷等等有機化合物都係。

### 離子化合物

原子唔見咗或者得到電子，就會變成離子。陰離子同陽離子正負電荷相吸而結合埋一齊就會出離子化合物；好似日常用到嘅食鹽（氯化鈉）都算離子化合物，仲有其他化學鹽（硝酸鹽、硫酸鹽、氯化物等）都算。

化學式
---

化學式可以用來表示化合物嘅成分，用物理方式構成嘅混合物就無。佢哋可以分做分子式、化學式、電子式、結構式、實驗式、鍵線式等等。若果化合物係以分子形式存在，一般會用分子式做化學式，若果係礦物、金屬氧化物或者鹽類，一般會用實驗式。化學式入面元素嘅順序一般會按照希爾體系排列。一般碳原子會放喺化學式嘅最前面，後面係氫原子，其他元素就依照字母順序排列。若果化合物入面冇碳，咁所有元素都會依照字母順序排列。

氧化態
---

氧化態係化合物入面量度氧化程度嘅標準，化合物嘅元素氧化態都可以咁計：

* 大多數化合物入面，氫嘅氧化態係1，氧嘅氧化態係負2
* 但氧喺過氧化物嘅氧化態係-1

睇埋
--

* 化學物質
* 化學反應

攷
-

1. ↑  〈稀有气体（图）＊〉. *web.archive.org*. 2015-09-23. 歸檔時間2015-09-23. 喺2021-09-15搵到.`{{cite web}}`: CS1 maint: bot: original URL status unknown (link)
2. ↑  "organic compound | Definition". *Encyclopedia Britannica* (英文). 喺2021-09-15搵到.
3. ↑  "Biology: Exploring Life". *web.archive.org*. 2014-11-02. 歸檔時間2014-11-02. 喺2021-09-15搵到.`{{cite web}}`: CS1 maint: bot: original URL status unknown (link)

| * 睇
* 傾
* 改
化學嘅基本概念同埋分支領域 |
| --- |
| 「中心科學」 · 化學哲學 · 理論化學 · 數理化學同運算化學 · 化學家 |
| 基礎概念 | 

|  |
| --- |
| 
* 物質
* 原子（原子論）
* 元素、元素週期表同同位素
* 化學物質
* 物理同化學性質
* 化學定律

 |
| 反應 | 
* 反應率
* 方程式
* 催化劑
* 化合物同混合物
* 化學鍵
* 分子同離子
* 酸同鹼
* 氧化還原

 |

 |  |
| 分析化學 | 
* 分離過程
* 儀器分析
* 電化學分析
* 元素分析
* 晶體學
* 光譜學（IR · Raman · UV-Vis · NMR）
* 質譜學（EI · ICP（英文：Inductively coupled plasma mass spectrometry） · MALDI（英文：Matrix-assisted laser desorption/ionization））
* 色譜學（GC · HPLC）

 |
| 物理化學 | 
* 電化學
* 熱化學
* 化學熱力學
* 表面科學
* 膠體化學
* 凍化學
* 聲化學
* 結構化學
* 化學物理學
* 化學動力學
* 量子化學
* 光化學
* 核化學
* 飛秒化學

 |
| 無機化學 | 
* 配合物化學
* 磁化學
* 有機金屬化學
* 生物無機化學
* 生物有機金屬化學
* 原子簇化學
* 固體化學
* 材料化學（冶金學 · 陶瓷工程 · 聚合物科學）

 |
| 有機化學 | 
* 生物化學（分子生物學）
* 生物有機化學（英文：Bioorganic chemistry）
* 化學生物學
* 化學病理學
* 神經化學
* 生物物理化學
* 立體化學

* 物理有機化學
* 有機反應
* 逆合成分析
* 不對稱合成（英文：Enantioselective synthesis）
* 全合成同半合成
* 藥物化學
* 聚合物化學
* 石油化學

 |
| 第啲領域 | 
* 核化學（放射化學 · 輻射化學 · 錒系化學）
* 天體化學同宇宙化學
* 地球化學
* 環境化學（大氣化學 · 海洋化學）
* 食物化學（醣化學）

* 農業化學（土壤化學）
* 法證化學（法醫毒理學）
* 納米化學（超分子化學）
* 化學合成（綠色化學 · 點擊化學 · 組合化學）
* 化學工程
* 化學教育

 |
| 睇埋 | 
* 化學史（古典元素 · 煉金術）
* 諾貝爾化學獎
* 物理學（熱力學 · 量子力學 · 原子物理學 · 核子物理學）
* 生物學
* 材料科學
* 納米科技

 |
| 
* Category **化學分類**
* Commons page **共享資源**

 |
香港濕地公園
**生態旅遊**，或者叫**生態觀光**（ecological tourism）呢個詞最早可追溯至1965年，當時有位學者赫茲特建議對文化、教育以及旅遊再省思，並倡導所謂嘅以生態作為旅遊，發展至今生態旅遊已成為國際保育同永續發展嘅基礎概念。1983年，學者赫克特提出「生態旅遊」一詞，成為目前最普遍使用嘅詞。佢將生態旅遊歸納成三大特點：

1. 生態旅遊係一種仰賴當地資源嘅旅遊；
2. 生態旅遊係一種強調當地資源保育嘅旅遊；
3. 生態旅遊係一種維護當地社區概念嘅旅遊。

最後，學者赫克特將生態旅遊定義為「到相對未受干擾或未受污染的自然區域旅行，有特定的研究主題，且體驗或欣賞其中的野生動植物景象，並且關心區內的文化特色」。

生態旅遊學會（The Ecotourism Society）喺1991年為生態旅遊下咗一個廣為各界接受嘅註解：「生態旅遊是一種具有環境責任感的旅遊方式，保育自然環境與延續當地住民福祉為發展生態旅遊的最終目標」。

無污染旅行者
------

1. 使用最少污染嘅交通工具
2. 盡量少用過份加工同包裝嘅食品飲品
3. 盡量唔用用完即棄嘅物品
4. 帶走一切可帶去嘅物品，絕唔留低垃圾
5. 盡量唔生火
6. 唔干擾野生生物，唔捕獵或採摘植物
7. 唔干擾當地居民嘅生活
8. 保持寧靜，盡量唔用唱機或揚聲器
9. 盡量少帶高科技產品
10. 遵守一切郊野公園管理當局嘅指示

睇埋
--

* 生態系統
* 進化
* 關鍵物種
* 旗艦物種
| How to read a taxoboxHow to read a taxobox**龜背竹** |
| --- |
| 喺大觀濕地公園入面種嘅龜背竹喺大觀濕地公園入面種嘅龜背竹 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Araceae |
|
|
|
|
|
| 屬 | 龜背竹屬 *Monstera* |
|
|
|
|
|
|
|
| 種 | **龜背竹 *M. deliciosa*** |
|

 |
|
| 二元學名 |
| ***Monstera deliciosa***Liebm. |
|
|
|
|
|
|
|
|
|
|
|
|
|
|
|

**龜背竹**（粵拼：gwai1 bui3 zuk1；學名：*Monstera deliciosa*）係天南星科龜背竹屬嘅常綠爬藤植物，原產北美洲墨西哥到中美洲巴拿馬地區，而家喺全球好多熱帶同亞熱帶地區都搵到。

佢亦係種淨化環境植物，佢啲汁液同未熟嘅果有毒。

樣
-

梗粗，葉深綠，有孔裂紋，樣同龜背極相似。花屬佛焰花序，淡黃；每年8～9月開花。果長可以到25cm，直徑3～4cm，樣睇落去似粟米上嘅綠耳冚喺六邊形嘅魚鱗噉。

適應環境
----

植株鍾意喺暖而濕嘅環境生，雖然禁kam1黑麻麻地方，但唔禁kam1強光暴曬或乾燥天氣。喺腐狀泥生得比較好。

用途
--

植株多數用嚟做觀葉植物。果雖然可以食，但一定要熟咗先可以當菜食。熟時味似菠蘿或香蕉啲果噉。

淨化環境
----

佢喺晚黑可以吸收CO2，重有優先吸收HCHO、⌬（PhH）、VOCs等有害氣體。

毒性
--

龜背竹啲汁液同未熟嘅果之所有有毒，係因為果生時有埐刺激性蔴味，好易將自己條脷辣嚫，加上佢啲汁液對皮膚有腐蝕性。

相
-

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 葉同花 |
| 葉同花  |

|  |
| --- |
| 花（未開之前） |
| 花（未開之前）  |

|  |
| --- |
| 花（開花之後） |
| 花（開花之後）  |

|  |
| --- |
| 花同果 |
| 花同果  |

|  |
| --- |
| 果 |
| 果  |

|  |
| --- |
| 街邊賣嘅龜背竹啲果 |
| 街邊賣嘅龜背竹啲果  |

 |

註
-

1. ↑  〈不得不防！这些常见植物居然有毒〉. 新华网. 2015-04-28.
2. ↑  龟背竹 互聯網檔案館嘅歸檔，歸檔日期2017年3月13號，. 中国·卧龙

連出去
---

* 龟背竹 Monstera deliciosa 中国植物志
* 龟 背 竹 泉州市教育科学研究所
* 昆明植物研究所. 〈龟背竹〉. 《《中国高等植物数据库全库》》. 中国科学院微生物研究所. 喺2009-02-24搵到.
* 〈青澤龜背－電信蘭〉. 喺2010-05-23搵到.
* 龟背竹 百花门花卉网
**摩臣湖**（**Mawson Lakes**）係南澳洲阿地利梳士巴利市一個住宅區，係為咗紀念南極探險家摩臣爵士（英文：Douglas Mawson）（Douglas Mawson）而命名；舊稱**來埠**（**The Levels**） 。根據2011年人口普查，人口為10,872。摩臣湖距離阿地利市中心以北十二公里。南澳大學摩臣湖校舍同埋阿地利科技園都係喺呢度。

歷史
--

摩臣湖以前叫做**來埠**（**The Levels**），係碧安華（英文：Edward J. Pitts）喺1877年設立嘅養羊場。

1987年，南澳洲政府提出多功能都會計劃（英文：Multifunction Polis），建設未來高科技社區，舊稱來埠嘅摩臣湖一帶地區亦都納入計劃之中。但係計劃受到廣泛爭議，繼而擱置。後來，來埠畀Delfin（後來嘅聯實集團）接手發展。首塊土地喺1998年公開發售。

社區
--

依家，南澳大學摩臣湖校舍、阿德萊德科技園同埋恩達沃爾書院（英文：Endeavour College）都喺摩臣湖度。摩臣湖係南澳洲新市鎮之一，擁有自給自足嘅商業區。

### 居民

興建緊嘅住宅區
根據2006年人口普查，摩臣湖人口有5,246人。男性佔50.5%，其中62.6%係澳洲出世、83.1%係澳洲公民、0.3%係澳洲原住民。超過45%人口持有學士學位、文憑同埋職業資格。當中22.3%係天主教徒，24.2%無宗教信仰。

### 阿地利科技園

阿地利科技園係澳洲首個科技園區，由南澳政府喺1982年設立，目前由州政府轄下嘅土地管理公司所管理。

科技園佔地65公頃，採用一個類似學嘅低密度規劃，以技術機構嘅研究基地。依家大約有90個機構進駐，大部份都係以防務為主；主要分為中小型企業（SME）、大型公司包括，洛歇·馬丁、英國航太系統、SAAB系統、東京光學機械（日文：トプコン）、Optus、Xtralis（英文：Xtralis）、雷神公司。

### 摩臣湖市中心

摩臣湖市中心（英文：Mawson Central）位於摩臣大街（英文：Main Street）同埋花園臺（英文：Garden Terrace）之間。湖畔徑以北嘅係購物區，有間酒店、Woolworths、Target、商店街同埋餐廳。大街設有多間銀行分行，提供自動櫃員機同埋門市。大街週邊原本係啲寫字樓地區，由於臨近南澳大學加上住宅需求急增，大部份辦公室畀人改建成公寓。

Lang-en英語名稱Mawson Central

交通
--

摩臣公共運輸交匯處
摩臣湖對外嘅主要道路包括大北道（英文：Main North Road）、梳士巴士公路（英文：Salisbury Highway）、屈埠道（英文：Port Wakefield Road），距離阿地利市中心大約30分鐘車程。

2006年2月26號，摩臣公共運輸交匯處啓用，容納多條巴士路綫、火車歌拿線亦停靠本站，繁忙時間班次為15分鐘一班。

供水系統
----

摩臣湖採用雙重供水系統，透過獨立電源為市民提供飲用水同埋循環水。呢個係全國首個同埋最大嘅自給水回收系統。比起其他地區，摩臣湖採用回收系統之後慳咗成50%飲用水，即係話使用再生水嘅居民唔再受國家水資源限制。

寶利華污水處理廠（英文：Bolivar Sewage Treatment plant）距離摩臣湖大約八公里，主要收集梳士巴利濕地（英文：Salisbury Wetlands）嘅雨水，然之後再過濾成A級標準循環水；繼而供應畀摩臣湖住宅廁所、花園、儲存用水。南澳水務司署（英文：SA Water）亦都作出過全面檢測，確保循環水同飲用水嘅水管唔會互通。

政治
--

| **2017年大選** |
| --- |
| 工黨 | 41.84% |
| 自由黨 | 28.54% |
| 瑟諾芬 | 16.60% |
| 綠黨 | 4.65% |
| 家庭第一黨 | 4.54% |
| 獨立 | 2.26% |
| Animal Justice Party | 1.57% |

| **2014年州選** |
| --- |
| 工黨 | 51.8% |
| 自由黨 | 32.3% |
| 綠黨 | 8.0% |
| 家庭第一黨 | 7.9% |

喺聯邦大選，摩臣湖係屬於馬京選區；自2007年起，由工黨習比雅（英文：Tony Zappia）出任國會議員。喺州選，摩臣湖就屬於阿地利港選區；由工黨高秀珊（英文：Susan Close）出任州議會議員，同時出任教育和兒童發展司、高等教育和技能司。

喺近年大選嘅結果顯示，屬於阿地利港選區嘅摩臣湖係工黨嘅票倉。但係摩臣湖會喺2018年，改劃入卑利霍選區（英文：Playford）；就算係咁，卑利霍仍然係工黨嘅票倉。

參考
--

1. ↑  City of Salisbury 互聯網檔案館嘅歸檔，歸檔日期2009年1月17號，. *Community Profile*. Retrieved on 24 June 2008.
2. ↑  "Here's an office that really does feel like home". *NewsComAu*. 喺2017-11-07搵到.
3. ↑
4. ↑  〈存档副本〉 (PDF). 原著 (PDF)喺2014年10月29號歸檔. 喺2017年11月29號搵到.
5. ↑  〈存档副本〉 (PDF). 原著 (PDF)喺2014年10月29號歸檔. 喺2017年11月29號搵到.
6. ↑  SA Water website, under search term "Mawson Lakes".
7. ↑
8. ↑  〈存档副本〉. 原著喺2017年11月8號歸檔. 喺2017年11月29號搵到.
9. ↑   `{{cite web}}`: Empty citation (help)
10. ↑  "Final Redistribution Report - Electoral Districts Boundaries Commission | Electoral Commission SA". *edbc.sa.gov.au* (英國英文). 喺2017-11-07搵到.
**基於事件架構**（粵拼：gei1 jyu1 si6 gin2 gaa3 gau3；英文：**event-driven architecture，EDA**）係一種軟件畫則範式，集中於**產生、探測同消耗系統嘅狀態改變**：每次系統狀態起明顯變化，就算係有一次**事件**（event）；一次事件會包含「發生咗乜事」（邊啲變數起咗變化同點變法）以及版頭（件事件喺邊個時間點發生、屬乜嘢類型同叫乜名），而用基於事件架構嘅軟件運作方式圍繞住要個程式對事件起反應（事件驅動編程）。

舉個例說明，想像有一隻電子遊戲，遊戲程式會創造一個遊戲世界，喺每個時間點，遊戲世界都處於某個狀態，而家遊戲世界發生某啲特定嘅事件，例如玩家角色嘅生命值變成 0，噉玩家角色嘅狀態會由「生勾勾」變成「死咗」，遊戲程式（一個系統）會收到一個訊息，知道呢件事件發生，並且按個程式嘅內容應對（進入 GAME OVER）。

睇埋
--

* 軟件畫則
* 事件驅動編程

參考
--

* Article defining the differences between EDA and SOA: *How EDA extends SOA and why it is important* by Jack van Hoof.
* Real-world example of business events flowing in an SOA: *SOA, EDA, and CEP - a winning combo* by Udi Dahan.
* Article describing the concept of event data: *Analytics for hackers, how to think about event data* by Michelle Wetzler. (Web archive)

攷
-

1. ↑  K. Mani Chandy *Event-Driven Applications: Costs, Benefits and Design Approaches*, California Institute of Technology, 2006.
2. ↑  Event Sourcing.
3. ↑  Game Architecture (PDF).

拎
-

* Event-Driven Applications: Costs, Benefits and Design Approaches.
* Industry website on Complex Event Processing & Real Time Intelligence.
**NC Girls**係一隊香港已經解散咗嘅女子組合，成員包括陳海恆、林寄韻同埋丘凱敏，三個人都係新城電台DJ出身。

成員
--

### 丘凱敏

內文：丘凱敏
組合解散之後，佢轉型做電視節目主持，包括音樂、資訊同埋籌款節目。去到2012年佢同銀行家老公結婚之後就淡出咗。

### 林寄韻

內文：林寄韻
林寄韻喺1986年拍攝可口可樂電視廣告而入行，係已故音樂人黎小田嘅新抱。淡出後曾經同唔少時裝同生活雜誌寫文，以活躍文字媒體為主，亦曾經同香港著名風水師傅李居明一齊主持商台節目《潮爆開運王》。喺2008年，佢同黎小田獨仔黎兆斌結婚。

### 陳海恆

陳海恆（Dolphin Chan）曾經喺黃秋生自編自導自演電影入面《新房客》擔當女主角，飾演黃秋生個妹，當年同黃秋生更傳出緋聞。但之後佢並無喺娛樂圈作好長線嘅發展，只係拍過五套戲同一啲內地劇集。

參考
--

1. ↑  〈【黎小田新抱】林寄韻昔日廣告片段再被出土 90年代短髮文青轉戰玄學界〉. 《[[晴報]] - 娛樂 - 中港台》 (繁體中文). 喺2022-10-25搵到.`{{cite news}}`: CS1 maint: url-status (link)
2. ↑  黃欣華 (2021-01-21). 〈那些年的金牌司儀去晒邊？ 何守信享受退休生活丘凱敏嫁銀行家〉. 《香港01》 (香港中文). 喺2021-05-01搵到.
3. ↑  〈【告別黎小田】兒媳首次現身送別至親 新抱林寄韻任職DJ卻從未透露關係 - 香港經濟日報 - TOPick - 娛樂〉. *topick.hket.com*. 喺2021-05-01搵到.
4. ↑  陳穎思 (2020-05-11). 〈黃秋生首部執導電影《新房客》 Cult味濃郁票房僅收5.5萬〉. 《香港01》 (香港中文). 喺2021-05-01搵到.
香港大嶼山
**大嶼山**（「嶼」字有地名變讀，讀「如」；粵拼：daai6 jyu4 saan1；英文：**Lantau Island**，原爲**Lantao**，**南大澳**之葡音），有時亦叫**大嶼**，係香港一島，係香港各島之中最大。喺佔西南一帶。大嶼山面積有一百四十四平方公里，大過香港島百分之八十四左右。行政上，大嶼山大部分歸入離島區，但係大嶼山東北，因爲舊時居民生活靠荃灣，就歸荃灣區，當中包括陰澳、竹篙灣同埋汲水門等。

大嶼山以前交通唔方便、遠離市區，唔少地方都未開發；但因為咁，大嶼山就成為咗香港市民度假嘅勝地。之不過，二十世紀九十年代尾，赤鱲角新機場起好，有東涌新市鎮，有機場核心計劃中嘅青馬大橋同汲水門大橋，大嶼山同市區就駁通晒。香港人同遊客好易去大嶼山。

史上文獻，如鄭和之航海圖，又有大奚、小奚。**大奚**就係大嶼山，因爲島之故，又寫**大奚山**。《香港雜記》繙英文Lantao做靈濤，叫**靈濤島**或**靈濤之島**。

名
-

大嶼山，原本叫係叫**大嶼**，大島咁解。

海上面嘅島，以前都叫山，所以大嶼山都係大島咁解。

### 英文名

英文Lantau，以前多數寫做Lantao。有說係來大嶼山頂叫爛頭山，所以外國人叫佢lantau。

香港開埠前後，美國人衞三畏喺佢本書度，指明Lantao實情係南大澳（Nam-tai-o）。大澳係舊時全島最多人嘅地方，Lantao葡萄牙人記錄而來。

### 嶼字嘅發音

廣東話（有時又叫廣州話）入面，「嶼」係讀「罪」，傳聞讀「大罪山」唔吉利，所以要改讀「大如山」。但亦有可能有邊讀邊。

名勝
--

### 佛敎

寶蓮禪寺嘅天壇大佛
* 寶蓮禪寺
* 觀音寺
* 靈隱寺

### 基督敎

* 聖母神學院，大水坑

### 遊樂場

* 香港迪士尼樂園

### 灣

* 梅窩（銀礦灣）
* 貝澳濕地

### 鄉

* 大澳水鄉

### 機場

* 赤鱲角機場

註
-

1. 1 2  S. Wells Williams (1856). *A Chinese Commercial Guide* (第4版). Canton: The Office of the Chinese Repository.

出面網站
----

|  |  |
| --- | --- |
|  | 維基同享有多媒體嘅嘢：**Lantau Island** |

* 離島區議會
* 
* 大嶼山旅遊景點
* 離島區分界圖
* 荃灣區分界圖
**希特拉靠民主選舉上台**，係一啲對民主制度或所屬當地民主進程有保留嘅人士，不時會攞嚟引用嘅說法。反駁呢種說法嘅人，一般會批評希特拉當時所用嘅暴力手段，以及當時所謂嘅民主選舉並無俾到真正人民選擇嚟去反駁。

關於說法嘅真偽
-------

反駁呢種說法嘅人指，希特拉雖然參與選舉，但佢用上唔少恐嚇同暴力嘅手段，提倡種族主義灌輸排外仇視猶太人嘅仇恨心理，領導自己所屬嘅納粹黨嗰陣都用上軍事化手段，唔容許有反抗聲音存在。就算手段係一人一票，入面亦冇真正嘅選擇，而係迫人哋投票畀自己。呢啲做法，根本唔可以叫做真正民主選舉，反而係剝奪人權，係最極端嘅獨裁。

再者，就算真正民主制度可以選出一個希特拉，但喺一樣制度之下，仍要可以有新聞自由去監察，換屆嘅時候亦可以用民主選票將希特拉拉落馬。

另外，希特拉喺德國政府當權之前，佢同佢領導嘅納粹黨，雖然日漸取得越來越多嘅支持，但始終攞唔到過半選票。例如喺1932年嘅德國總統大選入面，就有53.0%嘅人投咗俾佢嘅主要對手興登堡，而希特拉自己就只係得36.8%嘅選票。而去到1933年2月27號，納粹黨掌權後對德國共產黨進行插贓嫁禍（國會縱火案）之後嘅選舉，納粹黨都只係攞到4成坐緊嘅選票，唔能夠喺國會攞到過半議席。連同佢建立衝鋒隊喺德國挑起，針對反對佢嘅人嘅武鬥案件同恐怖襲擊，佢都要1933年11月選舉先至一統國會，驅逐所有反對佢嘅人。

引用謠言嘅例子
-------

* 喺推動香港就基本法23條立法期間，當時嘅保安局局長葉劉淑儀就曾經話民主幫助希特拉上台，並導致後嚟嘅大屠殺，仲話民主唔係解決所有問題嘅萬靈丹。呢句話當時引起社會嘩然。
* 中國海協會長陳德銘喺2015年訪台期間，就曾經提及呢個說法，之後被民運人士王丹批評無知，對唔住自己嘅歷史專業。

參考
--

1. ↑  Storm.mg (2021-01-22). 〈為何87年前德國人願意將選票投給納粹黨？揭秘希特勒利用「民意」成為瘋狂獨裁者的驚悚真相-風傳媒〉. *www.storm.mg* (臺灣中文). 喺2021-10-20搵到.
2. 1 2  宙斯（zeus） (2019-08-12). 〈民主制度選出希特勒？回家再讀書吧～〉. *Medium* (英文). 喺2021-10-20搵到.
3. ↑  〈希特拉真是靠民主上台的嗎？〉. 《阿波羅新聞網》 (香港中文). 2013-10-07. 喺2021-10-20搵到.
4. 1 2  〈【民報】希特勒是人民選出來？王丹斥陳德銘「無知」〉. *www.peoplenews.tw* (臺灣中文). 2015-12-07. 原著喺2021-10-20歸檔. 喺2021-10-20搵到.
5. ↑  傅才德 (2014-10-04). 〈葉劉淑儀，願與北京妥協的香港議員〉. 《紐約時報中文網》 (中文). 喺2021-10-20搵到.
6. ↑  何宛兒 (2017-02-24). 〈【七警案】警自比被迫害猶太人 葉劉：基於對國際事務不認識〉. 《香港01》 (香港中文). 喺2021-10-20搵到.
**希臘拉丁方陣**（英文：**Graeco-Latin square**）係由兩個拉丁方陣相正交所得到嘅方陣。

{\displaystyle {\begin{bmatrix}a\beta &b\gamma &c\alpha \\b\alpha &c\beta &a\gamma \\c\gamma &a\alpha &b\beta \\\end{bmatrix}}{\begin{bmatrix}a\gamma &b\alpha &c\beta \\b\beta &c\gamma &a\alpha \\c\alpha &a\beta &b\gamma \\\end{bmatrix}}}
希臘拉丁方陣同數獨一樣，每一行、每一列都唔會重復，並且每一個拉丁字母與每一個希臘字母都淨係配對一次，就叫呢兩方陣互為正交（orthogonal），疊合後嘅方陣稱為「希臘拉丁方陣」，當n係質數或質數冪嗰時，n階拉丁方陣有n-1 個正交方陣（orthogonal square）；當n係2或6嗰時，唔存在n階正交方陣；而當n=10嗰時，存在兩個正交方陣，但三個正交方陣存唔存在就未知，不過目前已知唔存在九個正交方陣，換句話講，最多只能有八個正交方陣；至於n=12，就存在至少五個正交方陣。

多重希臘拉丁方陣
--------

以下係三重希臘拉丁方陣：


|  |  |  |  |
| --- | --- | --- | --- |
| 林依雯 | 張雅婷 | 楊曉涵 | 劉珮琪 |
| 劉曉婷 | 楊珮雯 | 張依琪 | 林雅涵 |
| 張珮涵 | 林曉琪 | 劉雅雯 | 楊依婷 |
| 楊雅琪 | 劉依涵 | 林珮婷 | 張曉雯 |

以下係四重希臘拉丁方陣：

|  |  |  |  |  |
| --- | --- | --- | --- | --- |
| fjords | jawbox | phlegm | qiviut | zincky |
| zincky | fjords | jawbox | phlegm | qiviut |
| qiviut | zincky | fjords | jawbox | phlegm |
| phlegm | qiviut | zincky | fjords | jawbox |
| jawbox | phlegm | qiviut | zincky | fjords |
**九人的士**係香港一種的士，1960年代初規定呢種的士最多可以載九人出入新界，所以又叫**新界九人的士**。呢種車頭有半圓牌，類似家下香港的士，寫住TAXI 9 SEATS，所以中文名叫**九座位的士**。政府規定，車身要打橫油一條長條，係上下兩行，黑白格仔相間。

六七暴動
----

六七暴動嗰陣，香港有唔少巴士停駛。行開新界嘅九人的士，乘機去市區兜生意。有一啲揸開九座位私家車嘅司機，就擅自轉做九人的士。重有啲客貨車，改裝做客車嘅貨車，都紛紛加入。佢哋響各交通要點載人。佢哋價錢係比巴士多一到兩倍，亦成為小型巴士，即小巴嘅前身。香港政府因為當時動亂環境，隻眼開隻眼閉，由得佢哋做生意。

之不過呢種生意係非法嘅，而且成日響大街路口，同巴士站，電車站等客，阻塞交通。

轉成小巴
----

1967年末，香港政府見大局平定，交通開始回復正常，打算取締九人的士之類小巴。但由於呢類車有一定吸引，香港市民亦有聲音叫唔好取締，應該發牌管理。香港政府衡量過意見之後，1969年6月13號公佈，會將小巴分成兩類，一類叫公共小型巴士，即係家下叫開嘅小巴。另一類叫私家小型巴士。前者可以響街兜客收錢，至多可以載14人，除咗有限制嘅地方，去邊度載客都得，但有等別規管。後者唔可以響街兜客，呢啲通常係校巴，或者私家巴士。

呢個計劃，當時的士商會反對，不過最後立法局三讀通過，成為法例。

自此，公共小型巴士就取代咗九人的士。

註
-

1. ↑  〈圖說香江：公共小巴 (約1969年)〉.
**希臘文**（粵拼：hei1 lip6 man4\*2；希臘文：**Ελληνικά**，拉丁轉寫：Elliniká，國際音標：[eliniˈka]；重有一種講法叫做「希臘語言」，個快撈 ελληνική γλώσσα (幫手·有關)，轉寫：ellinikí glóssa，音標：[eliniˈci ˈɣlosa]），係一門有三千四百年信史記錄嘅印歐語言，係印歐語言中文字歷史最長嘅語種，屬印歐語系希臘語族，佢自成一個語族。

希臘文分爲古代同現代兩期，古希臘文曾經係古希臘記錄文明成就嘅語言，到希臘化時期，古希臘文廣泛傳播，係創立基督教時所用嘅語言，譬喻新約聖經嘅原文就係用古希臘文寫嘅。羅馬帝國時期有大片地區嘅第一語言就係古希臘文，同時古希臘文亦係帝國內緊要嘅第二語言。文藝復興以後，有好多嘅西方大學開堂敎古希臘文，乃至現代一啲非西方國家嘅大學亦有古希臘文課。同拉丁文一樣，古希臘文經常係啲學名、術語嘅辭源。

現代希臘文係從古希臘文度演變而成，有好多嘢變咗，不過亦有繼承。目前全球約有1300萬人用，主要喺希臘，現時係希臘嘅官方語言，同時亦係塞浦路斯共歐盟嘅官方語言之一。另外喺阿爾巴尼亞、土耳其細亞細亞地區亦有人講，比如伊斯坦堡嘅希臘人聚居區。希臘文用24個希臘字母拼。

概要
--

希臘文係印歐語系中記錄最古老嘅語言，歷史達3400年。用希臘文字記寫，喺希臘開始於前9世紀，喺塞浦路斯開始於前4世紀。喺呢個以前，前2千年半希臘本土用線形文字B，前1千年前半塞浦路斯用塞浦路斯文字。

攷
-

|  |  |
| --- | --- |
|  | **希臘文版**嘅維基百科，自由嘅百科全書 |

1. 1 2 3  "Greek" (英文). 民族語（Ethnologue）. 喺2015年5月16號搵到.
2. 1 2  "Greek language" (英文). 大英百科全書. 2014年1月4號. 原著喺2020年3月28號歸檔. 喺2015年5月16號搵到.
艾伯斯投影。雖然話睇落去好似咁鬼怪噉，但係呢兩個標準參數之間係未出現過變到離嗮譜嘅。
地球嘅艾伯斯投影
**艾伯斯投影**（粵拼：ngaai6 baak3 si1 tau4 jing5；德文：**Albers-Kegelprojektion**）；第個名係**等積圓錐投影**（deng2 zik1 jyun4 zeoi1 tau4 jing5） ；佢係由德國嘅科學家—海賢力·C·艾伯斯—喺1805年用兩條平行線提出嘅等面積圓錐嘅地圖投影。雖然佢提出嘅曬士同形狀方面，到而家為止都冇固定用法，但係喺呢兩個標準參數之間係未出現過變到離嗮譜嘅。

艾伯斯投影係最先喺加拿大卑詩省嗰度提出嘅一項標準投影，而且呢個單獨投影重俾育空地區嘅政府用咗，甚至重俾美國地質調查局同埋美國人空調查局攞咗佢嚟用。

史乃達喺1395年出嘅一本書嗰度嘅第14節嗰度已經寫咗呢項計劃嘅方程式出嚟。而呢項計劃就係從波形標準座標度，可以轉化艾伯斯投影嘅等面積公式出嚟如估λ同λ0係經度嘅話，噉φ嚟做經度，φ0嚟做緯度；或者係攞φ1同φ2嚟做緯度高出嘅標準參數公式出嚟：

如估

{\displaystyle x=\rho \sin \theta }
{\displaystyle y=\rho \_{0}-\rho \cos \theta }
噉

{\displaystyle n={\tfrac {1}{2}}(\sin \varphi \_{1}+\sin \varphi \_{2})}
{\displaystyle \theta =n(\lambda -\lambda \_{0})}
{\displaystyle C=\cos ^{2}\varphi \_{1}+2n\sin \varphi \_{1}}
{\displaystyle \rho ={\frac {\sqrt {C-2n\sin \varphi }}{n}}}
{\displaystyle \rho \_{0}={\frac {\sqrt {C-2n\sin \varphi \_{0}}}{n}}}

睇埋
--

* 地圖冊指南

* 地圖投影一覽

註
-

1. ↑  "British Columbia". 原著喺2014年3月14號歸檔. 喺2015年1月29號搵到.
2. ↑  "Support & Info: Common Questions". *Geomatics Yukon*. Government of Yukon. 喺15 October 2014搵到.
3. ↑  "Projection Reference". Bill Rankin. 原先內容歸檔喺2009-04-25. 喺2009-03-31搵到.
4. ↑  Snyder, John P. (1987). *Map Projections – A Working Manual. U.S. Geological Survey Professional Paper 1395*. United States Government Printing Office, Washington, D.C. 呢篇嘢可以喺呢度下載嚟睇 互聯網檔案館嘅歸檔，歸檔日期2011年5月1號，.
5. ↑  
Weisstein, Eric. "Albers Equal-area Conic Projection". *Wolfram MathWorld*. Wolfram Research. 喺2013-05-04搵到.

出面網頁
----

* Mathworld's page on the Albers projection
* Table of examples and properties of all common projections, from radicalcartography.net
* Yukon Albers Projection
* An interactive Java Applet to study the metric deformations of the Albers Projection
**藍戰士** ，英文名叫**Blue Jeans**，係1980年代尾活躍香港嘅流行樂隊，喺1987年成立。樂隊嘅成員全部都係好有經驗嘅樂師，但最為人熟悉嘅都係，各成員嗰頭又長又鬈嘅頭髮，同埋前衛嘅打扮。歌曲方面，有啲歌係佢地自己寫，但係都有啲係改編外國歌，再填過粵語歌詞。樂隊喺1990年解散，之後喺2004年重組過，仲加入咗新成員。

成員
--

* 黃良昇（鍵琴手及主音歌手，創隊成員）
* 蘇德華（主音結他手，創隊成員）
* 單立文（低音結他手，創隊成員，90年代解散嗰陣走咗）
* 鄧祖德（結他手，低音結他手，2004年重組嗰陣加入）
* 霍兆強（鼓手，2004年重組嗰陣加入）

發展歷程
----

Blue Jeans嘅前身係Chyna樂隊，八十年代中Chyna解散後，每個成員專注做幕後音樂工作，直到1987年，當中三位成員黃良昇、蘇德華、單立文因參加第三屆「亞太流行歌曲創作大賽香港區決賽」（CASH流行曲創作大賽嘅前身）而重組，仲改咗名做Blue Jeans，結果樂隊憑住參賽歌《豈有此理》攞到冠軍，嗰年簽埋 Sony 唱片公司入樂壇。

樂隊成立初時只係有英文名"Blue Jeans"，直到1988年5月樂隊出咗第一隻大碟嗰陣，先至有中文名「藍戰士」。

之後Blue Jeans除咗用樂隊名出咗好多隻碟之外，亦都有同其他歌手同樂隊合作。例如同林憶蓮、林志美、許冠傑合唱；同太極、Beyond、達明一派、Raidas等樂隊合唱《勁Band Super Jam》哩首歌。成員仲拍埋戲、做埋電影配樂。

樂隊喺1990年4月出咗同名嘅大碟《Blue Jeans》之後，三位成員就分開，黃良昇轉咗行做保險，蘇德華、單立文就做返幕後音樂工作，直到2004年樂隊重組。因為單立文另外有嘢做，唔能夠參與嗰次嘅重組，所以由太極樂隊嘅前經理人鄧祖德替，而前民間傳期成員霍兆強做鼓手，出咗《放眼》哩隻碟。

出過嘅碟
----

* 《Blue Jeans》(EP)（1987年12月）
* 《藍戰士》（1988年5月）
* 《永遠是你好友》（1989年2月）
* 《Blue Jeans》(EP)（1989年）
* 《Blue Jeans》(EP)（1989年）
* 《Blue Jeans》(也許明日再遇上)（1990年4月）
* 《Blue Jeans 白金珍藏版》（1990年）
* 《放眼》（2004年9月）

做過嘅戲
----

* 《金裝大酒店》（1988年）

有關嘅網頁
-----

* 〈藍戰士官方網站〉.
**卡林卡**，係一首俄羅斯民歌。因為呢首歌節奏好輕快，而且會越唱越快，屬於典型嘅俄羅斯民歌曲調風格，所以好出名。

歌詞
--

### 俄文版

Калинка, калинка, калинка моя!  

В саду ягода малинка, малинка моя!  

Эх, калинка, калинка, калинка моя!  

В саду ягода малинка, малинка моя!  

  

Ах, под сосною, под зеленою,  

Спать положите вы меня!  

Ай-люли, люли, ай-люли, люли,  

Спать положите вы меня.  

  

Калинка, калинка, калинка моя!  

В саду ягода малинка, малинка моя!  

Эх, калинка, калинка, калинка моя!  

В саду ягода малинка, малинка моя!  

  

Ах, сосёнушка, ты зеленая,  

Не шуми ты надо мной!  

Ай-люли, люли, ай-люли, люли,  

Не шуми ты надо мной!  

  

Калинка, калинка, калинка моя!  

В саду ягода малинка, малинка моя!  

Эх, калинка, калинка, калинка моя!  

В саду ягода малинка, малинка моя!  

  

Ах, красавица, душа-девица,  

Полюби же ты меня!  

Ай-люли, люли, ай-люли, люли,  

Полюби же ты меня!  

  

Калинка, калинка, калинка моя!  

В саду ягода малинка, малинка моя!  

Эх, калинка, калинка, калинка моя!  

В саду ягода малинка, малинка моя!

### 中文語譯
而家嘅艷芳相舖，喺2014年7月23號影。
**艷芳照相館**（粵拼：jim6 fong1 ziu3 soeng2 gun2，口語叫**艷芳相舖**，或者就噉**艷芳**）係廣州市一間有百年歷史嘅相舖，搬過幾次，而今喺朝天路51號。

歷史
--

間相舖係1912年兩個三水人黃躍雲、劉昌泉夾份開。最初開喺新民路口一帶（今省財政廳附近），當時廣州數埋都無幾間相舖，由於師傅技術好，好多名人慕名而來，於是艷芳亦留低咗好多珍貴歷史相，當時艷芳嘅名聲亦遠播到香港。《廣州民國日報》1926年2月曾經連續五日刊文贊艷芳相舖。建國之後，廣州有好多間出名嘅相舖，艷芳亦係其中之一，影集體相出名。艷芳1979年引入彩色影相技術，係全國第一間，一開始衹對來自港澳同外國嘅旅客開放，本地人無得用，但係艷芳都經已忙到踢嗮腳。1994年廣州整地鐵1號綫，艷芳搬到光塔路。爾段時間艷芳面對數碼技術衝擊，生意差咗好多。2000年，艷芳轉制並搬到朝天路。而今艷芳做埋數碼攝影，包括影證件相。

名人名相
----

* 孫中山、宋慶齡夫婦同官兵喺艦上合影；
* 廖仲愷
* 魯迅、許廣平同蔣徑三嘅合影；
* 廣州起義期間嘅《廣州蘇維埃政府成立》相
* 李濟深（中文：李濟深）（經常去艷芳影相，重送過幅字「其如視諸斯乎」）；
* 毛澤東、陶鑄（中文：陶鑄）、葉劍英、羅瑞卿（中文：羅瑞卿）、鄧小平（爾五個人都喺艷芳影過集體相）、許世友（中文：許世友）（集體相同個人相）

參考
--

* 〈廣州艷芳照相館-盤古老字號服務 老廣州的眼睛——艷芳照相館〉. 喺2014-11-17搵到.（簡體中文）
* 〈影像廣州——歷史定格光影長存〉. 《廣州日報》. 2008-4-13. pp. B1, B2. 喺2014-11-17搵到. `{{cite news}}`: Check date values in: `|date=` (help)（簡體中文）
唔好同**摩斯**搞亂。

**摩士**（**Arthur Morse**；1892年4月25號—1967年5月13號）係英國同香港銀行家。做過香港上海滙豐銀行阿頭，響第二次世界大戰時接手，做到戰後。 佢響愛爾蘭 Tipperary 出世，響上海、倫敦同天津做過嘢。最後響香港做咗好多年。戰後佢重建咗滙豐同幫香港重建。

職場
--

### 滙豐

一九四零年，香港受日本侵畧嘅威脅，而滙豐東亞好多分行都落入日本人手中。摩士畀當時 Chief Manager Vandaleur Grayburn 調去倫敦，負責帶住銀行總部搬去倫敦，以防日本佔領香港，紐約同三藩市嘅資金畀美國凍結。一九四一年十二月十六號，日本佔領香港前九日，摩士就任銀行 Commissioner 同埋 General Manager。

戰時，滙豐東亞大部份員工都變成戰俘，其中有幾百人死。就連 Chief Manager Vandeleur Grayburn 同指定繼任人 David C Edmondston 都死響香港。一九四三年 London Advisory Committee 就做咗董事局，摩士就做咗主席（Chairman）同 Chief Manager。

一九四六年，佢將總部搬返香港，銀行亦都做返香港嘅中央銀行。佢唔單止恢復返銀行，重幫手重建香港。佢之後改好銀行財政狀況，就算一九五三年佢退休，個勢仍然響度。

### 公務

摩士係香港好多公共機構嘅成員，亦都係戰後行政局成員。

地名
--

* 摩士公園
* 摩士小屋同摩士大廈（香港童軍總會總部）

出面網頁
----

* Der Geld-Taipan (in German)
* HSBC - Group History 1900-1945
* HSBC - Group History 1946-1979
**金堯如**（英文：Jin Yaoru，1923年9月—2004年1月18號），浙江紹興人，前中國共產黨黨員，曾經負責喺臺灣組織地下黨運作推翻國民黨政府。1948年，金堯如從台灣到香港，無耐擔任香港親中共報章《文匯報》總編輯，負責中共喺香港嘅宣傳同統戰工作。文化大革命期間，金堯如俾中共召返大陸，喺廣州俾人軟禁及勞動改造，一路到文革結束，中共先將佢調返香港復職。佢以筆名「管見子」喺《文匯報》寫社論。1989年八九民運，金堯如等人因不滿中共暴力鎮壓學生運動，喺《文匯報》社論開天窗，以「痛心疾首」四個大字表達不滿。六四事件後，《文匯報》班人俾中共整頓。金其後宣告退黨，與中共決裂，移居美國加州。但係佢繼續時常發表評論文章，呼籲中共推行政治改革，一路到2004年初病逝。

屋企人
---

老婆謝瑩，仔金陵、金建一、金慶國，女金朝虹、金朝曜。

參考
--

1. ↑  〈金堯如〉. 《大紀元 www.epochtimes.com》 (臺灣中文). 喺2018-07-23搵到. `{{cite web}}`: Cite has empty unknown parameter: `|dead-url=` (help)
2. ↑  〈為了新聞自由　金堯如基金成立〉. 《Apple Daily 蘋果日報》. 原著喺2020-03-28歸檔. 喺2018-07-23搵到.

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**金城武**（粵拼：gam1 sing4 mou5；繁體字：**金城武**
／**ㄐㄧㄣ ㄔㄥˊ ㄨˇ**；日文：**金城 武**／**かねしろ たけし**；英文：**Jin Tsheng Wu**（臺灣嗌法）／**Takeshi Kaneshiro**（日本嗌法）；1973年10月11號—）係一位中琉混血兒兼日本同亞洲入面邊個地方都搞活動嘅出名藝人，喺臺灣臺北市出世。佢阿爸係琉球人，阿媽係臺灣人。早期又拍電影又拍電視劇又出唱碟，之後就專注拍戲。

介紹
--

金城武1973年10月11號喺臺灣臺北市萬華區出世，喺大個嗰陣就全家搬嗮去士林區天母度住，之前喺日僑學校同美國學校讀過書。

喺佢17歲嗰陣（1990年）就因為想買部電單車而應承去拍廣告，之後就入咗演藝圈。早期佢同過劉若英一齊做過歌手陳昇嘅錄音室製作助理，重一邊學整同音樂有關嘅知識。之後佢就去咗拍佢嘅第一部本土電視劇——《草地狀元》，之後重猛咁拍廣告同出唱片等，重加入埋電影圈度拍王家衛、朱延平影過嘅電影。嗰時佢同林志穎、吳奇隆同蘇有朋俾人講成係「臺灣四小天王」。

1998年，金城武就從演藝轉返到戲劇嗰邊，嗰年重影咗富士電視台嘅日劇就攞咗日本第18屆日劇學院賞嘅最佳男主角獎而引起日本同其他亞洲地區嘅廣泛討論。

不過到咗2000年之後，金城武同好似張藝謀、陳可辛、劉偉強、吳宇森等其他好多出名導演搞過合作，令佢喺演藝實力方面，都有好多人讚佢。由於金城武識好多種語言（普通話、臺灣話、粵語、日語、英語等），佢喺演藝範圍入面風靡嗮成個亞洲，佢而家係亞洲入面好出名嘅男藝人。

出面網頁
----

* 金城武.NET
* 福隆經紀公司金城武官方網頁
* 金城武嘅Facebook頁
* 金城武喺互聯網電影資料庫嘅資料（英文） （英文）

註
-

|  |  |
| --- | --- |
|  | 維基同享有多媒體嘅嘢： **Takeshi Kaneshiro** |

|  |  |
| --- | --- |
|  | 維基語錄收錄咗同呢篇文相關嘅摘錄：
**金城武** |

1. ↑  1998年日劇學院賞

|  |  |
| --- | --- |
| 權威控制 | 
* WorldCat
* VIAF: 116522205
* LCCN: no2004008762
* ISNI: 0000 0001 2148 5949
* GND: 141573570
* SUDOC: 087942569
* BNF: cb14066599p（資料）
* MusicBrainz: 40697322-9fcf-46b1-a830-7e610c4e3418
* NDL: 00557080
* NKC: pna2007370926
* BNE: XX1265772

 |
|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |

**等比數列**，有時叫**幾何數列**，係一種常見數列，每一項同前項嘅比係同一樣嘅，叫做公比。例如 1,2,4,8,16,32,...，公比係2。

定義
--

* 數列嘅每一項都唔可以係0。
* 除咗首項，數列嘅每一項同前項嘅比都係同一個數，叫做公比，通常用 {\displaystyle r} 表示。
* 如果數列係 {\displaystyle a\_{0}\ ,\ a\_{1}\ ,\ a\_{2}\ ,\ ...\ ,\ a\_{n}}，

公比 {\displaystyle r={a\_{1} \over a\_{0}}={a\_{2} \over a\_{1}}={a\_{3} \over a\_{2}}=...={a\_{n} \over a\_{n-1}}}
* 如果 {\displaystyle a\_{0}} 係首項，就有：

{\displaystyle a\_{1}=a\_{0}\ r}
{\displaystyle a\_{2}=a\_{1}\ r=a\_{0}\ r^{2}}
{\displaystyle a\_{3}=a\_{2}\ r=a\_{1}\ r^{2}=a\_{0}\ r^{3}}
{\displaystyle ...}
{\displaystyle a\_{n}=a\_{0}\ r^{n}}

求和公式
----

假設 {\displaystyle s\_{n}} 係頭 {\displaystyle n} 項嘅和：

{\displaystyle s\_{n}={\sum \_{k=0}^{n-1}}\ a\_{k}=a\_{0}+a\_{1}+a\_{2}+...+a\_{n-1}}，
根據定義可寫成

{\displaystyle s\_{n}=a\_{0}+a\_{0}\ r+a\_{0}\ r^{2}+a\_{0}\ r^{3}+...+a\_{0}\ r^{n-1}}
成條式除以 {\displaystyle a\_{0}} (按照定義 {\displaystyle a\_{0}\neq 0} 所以可當做除數 )

{\displaystyle {s\_{n} \over a\_{0}}=1+r+r^{2}+r^{3}+...+r^{n-1}}
將等號右邊因式分解

{\displaystyle {s\_{n} \over a\_{0}}={1-r^{n} \over 1-r}}
所以頭 {\displaystyle n} 項嘅和係

{\displaystyle s\_{n}=a\_{0}{1-r^{n} \over 1-r}}
如果有無限項

{\displaystyle {\lim \_{n\to \infty }}s\_{n}={\lim \_{n\to \infty }}\left(a\_{0}{1-r^{n} \over 1-r}\right)}
當 {\displaystyle |r|<1} 時收斂

{\displaystyle {\lim \_{n\to \infty }}s\_{n}={a\_{0} \over 1-r}}

睇埋
--

* 等差數列
**基斯頓九世**（丹麥文：Christian IX，1818年4月8號—1906年1月29號），又叫**基斯坦九世**，係丹麥國王，1863年去到1906年在位。同時，佢亦係士叻斯域、荷斯地因同格呂克斯堡公爵。

簡歷
--

### 家族同早年

1818年，基斯頓響石勒蘇益格公國戈托夫城堡（即依家嘅德國士叻斯域-荷斯地因）出世，係士叻斯域-荷斯地因-森訥堡公爵腓特烈·威廉同路易絲·加羅琳嘅第四個仔，第六個細路。佢嘅名「基斯頓」，係嚟自佢嘅教父，即後嚟嘅丹麥國王基斯頓八世。

佢係年輕者漢斯嘅直系後代，所以佢亦係丹麥國王基斯頓三世嘅眾多後人之一（漢斯係基斯頓三世個細仔）。基斯頓個老豆腓特烈·威廉係士叻斯域-荷斯地因-森訥堡-碧克家族嘅首領，所以基斯頓本人亦係士叻斯域-荷斯地因-森訥堡公爵嘅繼承人之一，不過佢唔係第一繼承人。

佢自細就響戈托夫城堡同屋企人一齊生活。去到1825年，佢老豆畀人加多個銜頭「格呂克斯堡公爵」，因為格呂克斯堡家族冇後人繼承。之後，佢哋成家人搬到格呂克斯堡城堡住。1831年老豆死咗後，佢就留響丹麥生活，亦響哥本哈根一間軍事學院讀書。

### 丹麥王儲

1851年，當時丹麥王室淨低兩位男性成員：國王費特力七世、同佢阿叔費迪南王子。由於兩個人都冇仔女，所以當佢哋響無仔女嘅情況下走咗，就根據費特力三世頒發嘅繼承法，畀女性做丹麥女王，並且係同時任國王血緣最近嘅女人繼位。當時，王位繼承順序如下：

1. 夏洛特公主，基斯頓八世個細妹
2. 威廉明妮公主，基斯頓八世個細侄女（不過冇仔女）
3. 腓特烈·威廉，夏洛特公主個仔
4. 瑪麗·路易絲公主，夏洛特公主個大女
5. 露易絲公主，夏洛特公主個二女，即基斯頓嘅老婆

由於前兩個人都分別因為年紀大而冇仔女，唔可能做女王，所以腓特烈·威廉係當時嘅假定繼承人。但由於佢係德國貴族，而德國同丹麥關係唔好；加上腓特烈·威廉個老婆係俄羅斯貴族，丹麥人又好鬼死憎俄羅斯人。腓特烈·威廉最終響1851年同阿媽夏洛特公主、大家姐瑪麗·路易絲公主宣佈齊齊放棄王位繼承身份。而丹麥國會就響一年後，宣佈擁立第五順位繼承人露易絲公主個老公基斯頓，做丹麥王儲。

但係呢個方法亦受到一部份人嘅質疑。有唔少歐洲貴族開始希望攞走丹麥王位，其中威廉二世個外父費特力更加響1863年稱帝，話自己係費特力八世。不過咁樣都阻止唔到基斯頓響1863年11月15號登基做丹麥國王，係**基斯頓九世**，開始丹麥格呂克斯堡王朝。

### 國王時期

基斯頓九世嘅加冕照
響1863年基斯頓九世簽咗十一月憲法，其中表示丹麥唔會直接食咗士叻斯域，而係成立一個特別議會（*Rigsraadet*），處理士叻斯域－荷斯地因嘅嘢。但係響一年後，就爆發咗普丹戰爭，因為普魯士唔滿意十一月憲法。丹麥最後輸咗，又冇咗士叻斯域－荷斯地因呢兩個公國。士叻斯域響1865年併入咗奧地利，而響1866年，俾斯麥策劃普奧戰爭，最後奧地利響薩多瓦會戰入面輸清光，德意志邦聯解散。

響輸咗之後，基斯頓九世一度諗住同德國講數，提出希望要返士叻斯域－荷斯地因，而條件係成個丹麥加入德意志聯邦。但係俾斯麥最後都拒絕咗，因為俾斯麥驚控制唔到丹麥人同德國人之間嘅種族衝突同鬥爭。

受到1864年普丹戰爭嘅影響，基斯頓九世一直唔擺心機落國事上，因為佢驚失敗。之後佢更加支持獨裁者雅各·埃斯翠普，希望阻止民主響丹麥嘅蔓延。種種表現令到佢響人民心目中一啲都唔受歡迎。

不過響1874年，佢簽咗法案畀冰島有自己嘅憲法，雖然當時冰島係屬於丹麥嘅地方。1901年，佢要求Johan Henrik Deuntzer組建內閣，促進咗Deuntzer內閣嘅達成。呢個內閣係第一個唔屬於右派而係丹麥自由黨嘅內閣，雖然右派響丹麥國民議會有大多數議席。呢點係丹麥傳統議會制嘅開始。

1866年，佢修訂丹麥憲法，令到上議院有畀下議院更高嘅權力。另外，佢改善丹麥嘅社會保障機制。1891年，佢引入退休金，一年之後又引入失業同屋企福利。呢啲都令到佢嘅聲望變好。

1906年，基斯頓九世響阿馬林堡宮走咗，終年87歲，結束咗佢四十二年嘅國王生涯。佢畀人葬響羅斯基勒主教座堂。佢走咗之後，王位由佢個大仔費特力王儲接任，係費特力八世。

後人
--

基斯頓九世（右手面第二個）同佢老婆、仔女八個人合照，1892年
1842年，佢同基斯頓八世個外甥女露易絲公主結婚，有三個仔三個女：

* 費特力八世（1843年—1912年），1906年繼位做丹麥國王
* 亞歷珊卓公主（1844年—1925年），嫁畀英王愛德華七世，後嚟嘅英國王后、王太后
* 佐治一世（1845年—1913年），1863年畀希臘國會擁立做希臘國王
* 達吉瑪公主（1847年—1928年），嫁畀沙皇亞歷山大三世，改名叫瑪麗亞·費奧多羅芙娜
* 賽拉公主（1853年—1933年），漢諾威王儲妃
* 法德馬王子（1858年—1939年），曾經畀人擁立做保加利亞國王，畀基斯頓九世拒絕

### 「歐洲外父」

基斯頓九世同佢眾多後人嘅合照
佢有一個同英女皇維多利亞好似嘅花名，就係「歐洲外父」（另外一個係黑山親王尼古拉一世）。咁係因為佢六個仔女都分別同唔同王室結婚，之後佢哋嘅後人又同其他王室結婚。基斯頓嘅六個仔女入面，其中四個唔係國王就係王后，分別掌控丹麥、希臘、俄羅斯、英國王位。佢個細仔法德馬更加響1886年畀人擁立做保加利亞國王，如果唔係基斯頓九世拒絕，佢就有更多後人做國王。

之所以有咁多後人做國王，唔係基斯頓九世嘅功勞，好大程度係佢老婆露易絲出於政治目的而搞出嚟嘅。因為當時丹麥響歐洲唔算強國，所以歐洲國家唔驚同丹麥王室結婚，就算同丹麥王室嘅人結婚後都唔會引起太大負面影響。

佢有幾個孫仔都做咗國王，包括沙皇尼古拉二世、希臘國王康士坦丁一世、英王佐治五世、丹麥國王基斯頓十世，仲有響1905年挪威獨立之後畀人擁立做國王嘅哈康七世。

響現今多國國王入面，有唔少都係佢嘅後人，有：丹麥女王瑪嘉烈二世、英女皇伊利沙伯二世、比利時國王菲臘、挪威國王哈拉德五世、盧森堡大公亨利、西班牙國王菲臘六世；而響王室入面，就有：愛丁堡公爵菲臘親王、西班牙王后蘇菲亞。另外，羅馬尼亞最後一任國王米哈伊一世都係佢嘅後人。

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**黐電**係種廣東常見嘅中小學生玩耍，係種集體遊戲。 一般一舖玩兩個鐘頭，好用體力。

玩法
--

將人當係兵，分兩隊，每隊搵條柱做大本營，兩條柱通常隔個球場或一段咁長路。每隊要諗辦法摸對方大本營。兩隊由自己大本營出發，去攻擊對方大本營。呢個遊戲最終目的，就係有電兵，喺敵兵俘虜唔到你之下，掂到敵方條柱。又或者，係將敵兵全部捉到你嘅大本營，你可以大搖大擺咁去掂人哋個柱。

### 充電

之但係，喺自己大本營出發前，要摸摸自己大本營先，謂之『充電』。如果半路遇到敵兵，敵兵充電喺自己之後，敵兵就叫『新電』，如果敵兵充電喺自己之前，就叫『舊電』。

### 俘虜

新電可以捉舊電，舊電唔可以捉新電。亦即係話，舊電俾新電掂親，就做咗俘虜。俘虜要跟住去到敵方大本營，用手掂住敵方大本營，新俘虜掂住舊俘虜，拖成一串俘虜。 

### 救兵

咁，我方見到自己兵畀人俘，就要過去救。救兵一定要有電，即係掂過自己大本營，而冇用過自己電來捉人，又唔係啱啱畀人救嘅兵，先至可以做救兵。救兵要防住敵方新電兵。敵人可以匿喺對面街，後面街市，天橋上便，單車線隔離個花叢入邊，好危險嘅。假如中間畀人捉，就會連自己都埋俘虜。

我方救兵嘅任務，系去掂俘虜之中任何一個自己友。一掂，成班俘虜就即救。但係個救兵就冇晒電嘅，任何敵兵掂到，都要做俘虜。救完人無晒電，亦都唔可以去攻擊敵人大本營柱，要即刻返自己大本營充電.
《**摩登如來神掌**》（英文：Kung Fu VS Acrobatic）係一套於1990年7月21號上映嘅港產片，呢套電影為香港邵氏電影系列出品嘅漫畫式幻想武俠片，由黃泰來執導、王晶編劇，劉德華、陳百祥、王祖賢、梅小惠、元華等領銜主演，上映日數為22日，總共收咗一千一百一十六萬幾港紙票房排名第34位。其片名中嘅「如來神掌」實係一種虛構武功。

劇情大綱
----

廣告公司職員武德輝（劉德華 飾）同好友厲遲（陳百祥 飾）往中國大陸出差，期間厲遲欲走私出土文物；冇幾耐被公安追捕而誤入某山洞，雖然為毒蛇所噬，但係因為喺大俠龍劍飛身上尋得大還丹，解毒之餘更得到十幾二十年內功修為，且意外救得冰封八百年嘅元朝雲蘿公主（王祖賢 飾）及其婢女小蠻（梅小惠 飾），同時讓二百年前天下第一邪派高手天殘（元華 飾）逃脫而出。

對百年前事抱持懷疑態度嘅武德輝同厲遲，將雲蘿公主二人帶返香港；冇諗到雲蘿聰明無比，迅速適應香港現代生活並成為時代女性。一方面，為對付天殘，雲蘿幫助武德輝學成「如來神掌」，厲遲則因資質較差，僅練成「七旋斬」；天殘到嚟，未練成第九式「萬佛朝宗」嘅武德輝不敵，並且被迫食下天蠶蟲，只要天殘拍擊佢腰上嘅鼓，食下天蠶蟲嘅人就會感到非常痛楚。

第二日天殘喺銀行拆去提款機嚟盜取錢財，而武德輝同厲遲喺天殘嘅威脅下到老闆嘅居所並捉捕老闆一家，就連一眾警員出動亦不敵天殘，後嚟被雲蘿用計將佢哋救出，武德輝逃走時被天殘打至重傷。幸得走到香港嘅「特異功能表演團」團長嚴真（劉洵 飾）為其療傷，更傳授佢吸收天地能量術；幾日之後，武德輝發揮「萬佛朝宗」之威力，廢去天殘武功，成為真正大俠。

人物角色
----

|  |  |  |
| --- | --- | --- |
| **演員** | **角色** | **備註** |
| 劉德華 | 武德輝 | 廣告公司職員；同厲遲同住，之後意外識得雲蘿公主，並練成如來神掌 |
| 陳百祥 | 厲遲 | 廣告公司職員；同武德輝同住，經歷奇遇練成奇功 |
| 王祖賢 | 雲蘿公主 | 元朝公主；有一婢女小蠻，之後同武德輝等人同住 |
| 梅小惠 | 小蠻 | 雲蘿公主侍婢；意外同厲遲有婚約 |
| 元華 | 天殘 | 邪派第一高手；鍾意雲蘿公主，鍾意食漢堡包 |
| 曹達華 | 古蛇 | 小說家，厲遲爸爸；被天殘誤認為高手「龍劍飛」（事實上如來神掌電影系列中嘅龍劍飛乃曹達華飾演） |
| 劉洵 | 嚴真 | 特異功能大師；幫武德輝療傷 |
| 倪秉郎 |  | 廣告公司老闆；被天殘當作港督捉拿 |
| 劉志榮 |  | （客串）警官；解救被天殘脅為人質嘅警方指揮官 |
| 成奎安 | 大傻 | 交通警察；幫武德輝對付無良巴士司機 |
| 李兆基 |  | 打手；幫高利貸對付厲遲 |
| 陳敬 |  | 人蛇；幫武德輝同厲遲偷渡返香港 |

主題曲
---

* 【國語】〈**英雄出少年**〉

主唱：黃霑
作曲：盧冠廷
作詞：黃霑
* 【粵語】〈**武林至尊**〉

主唱：劉德華
作曲：盧冠廷
作詞：黎彼得
本片主題曲由寶藝聲唱片供應

出面網頁
----

* 《摩登如來神掌》喺香港影庫嘅資料
* Hong Kong Cinemagic網站上面《摩登如來神掌》嘅資料
* 《摩登如來神掌》喺互聯網電影資料庫嘅資料（英文）
**唐昭宗李曄**（867年—904年）係唐朝第十九個皇帝（唔計武則天）。

唐昭宗係前一任皇帝唐僖宗嘅細佬，阿爸係唐懿宗李漼。

唐昭宗可以話係一個亡國之君，因為佢喺888年登基嗰時，唐朝基本上都已經岌岌可危。當時黃巢之亂完咗冇耐，各個地方勢力恃住自己平定有功，要脅唐昭宗。當時勢力最大嘅係朱全忠，佢喺天復三年（903年）殺咗宮入面太監七百幾人，又迫唐昭宗遷都洛陽。相傳唐昭宗嘅正室何皇后，喺嗰陣時偷偷地生咗第三個皇子，為咗皇族血脈交畀一個叫胡清嘅人收養。

公元904年，朱全忠派人漏夜殺死唐昭宗，享年37歲，在位16年。

昭宗死咗之後，佢其中一個仔李柷被朱全忠立做唐哀帝，無耐唐朝滅亡。

家庭
--

### 後妃

#### 皇后

* 何皇后

#### 后妃

* 裴夫人
* 李昭儀
* 陳氏

### 子女

#### 子

昭宗十七個仔，何皇后生李柷、李𥙿，其他王子嘅母后資料已經無辦法查證。

1. 德王李𥙿
2. 棣王李祤
3. 虔王李禊
4. 沂王李禋
5. 遂王李禕
6. 景王李秘
7. 祁王李祺
8. 雅王李禛
9. 輝王→唐哀帝李柷
10. 瓊王李祥
11. 端王李禎
12. 豐王李祁
13. 和王李福
14. 登王李禧
15. 嘉王李祜
16. 穎王李禔
17. 蔡王李佑

#### 女

唐昭宗有11個女：

1. 新安公主
2. 平原公主（阿媽何皇后）
3. 信都公主
4. 益昌公主
5. 唐興公主
6. 德清公主
7. 太康公主
8. 永明公主（夭折）
9. 新興公主
10. 普安公主
11. 樂平公主

參考
--

1. ↑  《新唐書》卷10
2. ↑  《婺源縣誌》、《考川明經胡氏宗譜》、嘉靖版《新安名族志》
3. ↑  《新唐書·諸帝公主列傳》

睇埋
--

* 世界文化遺產西遞村，由李曄後人所起。
龜苓膏
**龜苓膏**係中國廣西梧州特產，廣東、廣西一帶嘅傳統藥用嘢食。正統龜苓膏係用受保護動物金錢龜、土茯苓、甘草等中藥材製成凝固嘅膏狀，相傳係由清朝時太醫嚴綺文流傳出民間嘅宮廷秘方，據講有清熱解毒等功效。據講同治帝身患天花期間曾經食過龜苓膏，病情一度轉好，但慈禧太后因偏信巫醫，要同治帝停食龜苓膏，延誤病情，令佢一命嗚呼。

龜苓膏一般係黑色嘅膏狀，似凉粉，不過有較濃嘅中藥甘苦味道，食嗰陣可以加少少蜜糖。喺夏天，龜苓膏亦可以凍食。

現代嘅龜苓膏成品除咗喺涼茶舖、甜品店有得賣之外，喺超級市場都有罐裝賣，不過而家根據食品衛生標準生產嘅龜苓膏，由於生產廠家同調製口味嘅唔同，藥物成分亦同原始配方有唔同。現代嘅龜苓膏已經唔會有金錢龜嘅成分，連有冇廉價草龜龜板成分都無保證。香港海天堂龜苓膏專門店老闆曾經喺同佢大家組爭奪商標時，喺法院上話過龜苓膏處方根本就無任何龜嘅成分。

配方
--

* 組方1：龜板、土茯苓、生地黃、金銀花、綿茵陳、火麻仁、甘草等。
* 組方2：龜板、土茯苓、金銀花、生地等。
* 組方3：龜板、土茯苓、涼粉草、槐花、金銀花、蒲公英、菊花、苦瓜等。
* 組方4：龜板、茯苓、涼粉草、蜂蜜、金銀花、蒲公英等。

功效作用
----

龜苓膏嘅藥效主要嚟自龜板同土茯苓。龜板含有豐富嘅骨膠原，以金錢龜最有效，但因為金錢龜係受保護動物，用佢整龜苓膏價錢貴而且犯法，因此而家大多數生產商嘅龜苓膏普遍用草龜同泥龜代替，甚至根本無龜嘅成分。草龜係素食動物，蛋白質同骨膠原較少，療效更弱。

* 龜板，又叫龜甲，係烏龜嘅甲殼，性味甘、寒，有滋陰潛陽、補腎健骨、養血補心同止血嘅功效，可以用喺治療頭痛眩暈、盜汗遺精、手足震顫、腰膝酸軟、驚悸、失眠健忘、婦女崩漏同月經過多等。如果將龜板熬成固體膠塊，叫做龜板膠，佢嘅滋補力比龜板更強。由於龜板同龜板膠含有動物膠原、脂肪、角蛋白、18種氨基酸，同埋鈣、磷、鋅等多種微量元素，因此，佢哋能夠提高白細胞數量、增強免疫力，有補血、鎮靜、提高冠脈流量同提高耐缺氧能力等作用。

* 土茯苓，性味甘、淡、平，有解毒、除濕、利關節嘅功效。從西醫角度嚟講，佢重含有落新婦、異黃杞、胡蘿蔔、多糖、澱粉等，所以能夠起到利尿、鎮痛、抑菌、解汞毒等作用。

對於龜苓膏嚟講，淨係龜板同土茯苓重未夠，喺呢兩種主要原料嘅基礎上，加埋金銀花、蒲公英、菊花等清熱解毒、解暑、利濕嘅多味藥材先至更好噉起到滋陰、解毒、解暑、解瘡毒等作用。

總括嚟講，龜苓膏滋陰潤燥，降火除煩，清利濕熱，涼血解毒。用於正虛邪實、陰虛熱甚所致嘅虛煩、便秘、熱淋、白濁、癤腫、赤白帶下、皮膚搔癢、癤瘡紅腫等症。現代常用龜苓膏醫治多種口腔潰瘍、習慣性便秘、急慢性泌尿系感染、女性生殖系統炎症、一啲神經功能障礙等症。

食用禁忌
----

因爲龜苓膏可以促進血液循環而且屬於清涼解毒嘅嘢食，所以婦女喺月經期間同孕婦都唔適宜食，體質虛弱嘅人都唔適宜成日食。

參考
--

1. ↑  白琳 (2009-07-30). 〈三款龜苓膏藥效如涼粉　城大驗不出土伏苓　百年老店榜上有名〉. 《蘋果日報》 (繁體中文). 香港: 壹傳媒. p. A2. 原著喺2009-09-09歸檔. 喺2009-09-10搵到. `{{cite news}}`: Unknown parameter `|coauthors=` ignored (`|author=` suggested) (help)
**當代新儒家**，又叫做**現代新儒家**，係一個現代儒家嘅學派。呢個學派起源於中華民國嘅建國時期，喺國共內戰之後流行喺臺灣、香港同埋美國等唔同嘅地方。中華人民共和國推行改革開放同香港回歸之後，呢個學派喺中國大陸都開始發展。

背景同概況
-----

新儒家係從民國新文化運動以嚟全盤西化嘅思潮所產生出嚟嘅思想，佢對近代中國嘅影響力非常大。係由一批學者堅信中國傳統文化對中國仍然有價值，認為中國本土固有嘅儒家文化同人文思想存在住一種永恆嘅價值，佢哋希望發展中國文化同社會現代化嘅一個學術思想流派。1921年學衡社嘅成立同埋1922年學衡雜誌嘅創刊，以純學術嘅形式融化新知昌明中國文化的精粹，同時亦都引發咗新儒家哲學思辨嘅興起。新儒家之所以為「新」，就好似方東美所講：「將儒家作為思想嘅祖宗，融合埋中西哲學，去建立新儒學」。牟宗三就講：「凡係願意用平正嘅心懷，承認人類理性嘅價值，以抵抗一切非理性嘅嘢（包括哲學思想、觀念系統、主義學說、政經活動……），佢就係儒家，呢個就係新儒家。」當代新儒家嘅共通點就係一方面對儒、道、釋三家做一個新嘅詮釋，另一方面就將西方哲學思想融會喺中國傳統智慧入面，從而肯定中國傳統哲學亦都可以發展出民主同埋科學現代思想，嘗試去完成中西哲學會通嘅工作，所以佢同就噉肯定傳統嘅保守國粹學派，即係以康有為為首嘅孔教運動路線係完全唔同。更正統嘅新儒家就認為唔需要用其他文化學說體系嘅角度去改變儒家，只需要喺儒家本身嘅體系入面去搵番普世性嘅道理去發展新時代嘅儒學。同時，唔同文化嘅體系亦都可以喺其他文化體系入面去吸取番有益嘅成分去補充。

唔同時代嘅新儒家代表人物
------------

新儒家可以分成三代，第一代係1921年去到1949年，代表哲學家有熊十力、梁漱溟、馬一浮、張君勱、馮友蘭；1950年去到1979年就係第二代，代表哲學家有方東美、唐君毅、牟宗三、徐復觀；第三代就係1980年到依家，代表哲學家有成中英、劉述先、杜維明、霍韜晦、姚新中。其中張君勱、唐君毅、牟宗三、徐復觀曾經聯署發表咗《為中國文化敬告世界人士宣言》，強調「心性之學」係了解中國文化傳統嘅基礎。佢哋同方東美、馮友蘭、熊十力、梁漱溟有新儒學八大家呢個稱呼。

當代新儒家嘅學術思想
----------

根據臺灣東海大學榮譽教授蔡仁厚2005年6月1號喺香港《成報》發表嘅「當代新儒家的學術貢獻」，可以分為以下五點：

1. 表述心性義理：令三教智慧系統再次喺世上出現
2. 發揮外王大義：解答中國文化入面政治同埋事功嘅問題
3. 疏導中國哲學：令中國哲學史嘅發展更加暢通
4. 消納西方哲學：譯註三大批判融攝康德哲學
5. 會通中西哲學：疏導中西哲學會通嘅道路

大約喺1949年，唐君毅同埋錢穆呢批新儒家學者，咁啱生活喺政局混亂嘅時代，所以佢哋喺香港避難同埋生活。喺呢個時間佢哋就喺香港起咗個新亞書院，就噉樣對香港中文大學做咗好多貢獻，於是佢哋就畀人視為宋代書院文化嘅延續。

### 解釋民主

熊十力認為孔子嘅大道思想就係真正嘅民主思想，佢認為只要世界大同，每個人都做君子嘅行為，呢個就係最高嘅民主政治。

新儒家同其他學說嘅會通
-----------

### 同西方哲學嘅會通

中國哲學同埋康德哲學嘅融通

牟宗三《智的直覺與中國哲學》：

>  人或可說：你這樣作，是把康德拉入中國的哲學傳統裡，這未必是康德之所願，而你們中國那一套亦未必是康德之所喜。我說：理之所在自有其必然的歸結，不管你願不願；而以康德之特重道德而且善講道德，則中國這一套亦未必非其所樂聞。你以為中國這一套未必是康德之所喜，是因為你不解中國這一套之本義、實義，與深遠義故。假若中國這一套之本義、實義，與深遠義能呈現出來，則我以為真能懂中國儒學者還是康德。
> 
> 
>  – 牟宗三，序, '**智的直覺與中國哲學'**
> 
> 
> 

（粵語翻譯：你哋話我噉做，係將康德拉入中國嘅哲學傳統入面，噉樣未必係康德想做嘅嘢，而我哋中國嗰一套亦未必係康德鍾意。我嘅回應就係：道理嘅所在一定有佢必然嘅歸結，無論你願唔願意；而以康德特別重視道德，又擅長講道德，噉中國嗰一套未必係佢鍾意。你以為中國嗰套未必係康德鍾意，係因為你唔理解中國嗰套嘅本義同實義，同埋中國呢套究竟有幾深遠。假如中國呢套噉有本義同實義，而且又咁有深義，噉我覺得能夠明白中國儒學嘅人一定係康德。）

新儒家同埋美國實用主義嘅會通
安樂哲、郝大維呢批學者認為，儒家應該用中國哲學方式嘅思維去理解，而唔應該去附會西方嘅思維。同時，佢哋又認為儒家學說嘅內容同埋約翰杜威嘅社群共同生活以及民主思想又有相通嘅地方。於是，新儒家學者又將儒家思想同埋杜威嘅美國實用主義會通，形成咗關注社群生活嘅儒家民主主義。

代表人物
----

### 三聖

梁漱溟、熊十力、馬一浮，合稱新儒家三聖。

### 八大家

新儒學八大家係具有代表性嘅八位新儒家學者嘅合稱。分別有：

* 熊十力
* 梁漱溟
* 張君勱
* 馮友蘭
* 方東美
* 唐君毅
* 牟宗三
* 徐復觀

喺1940年代，賀麟曾經提出過新心學，佢將黑格爾哲學加入咗儒家思想入面。

參考
--

1. ↑  霍韜晦 (1999年). 《世紀之思》. 香港: 法住出版社. pp. 83–93.
2. ↑  何信全：《儒學與現代民主》
3. ↑  安樂哲 郝大維：儒家民主主義嘅存檔，存档日期2009-03-07.

睇埋
--

* 哲學
* 中國哲學
* 儒家
一個標準嘅等待航線。包括入航邊（綠色），等待參考點（紅色）同等待航線本身(藍色)
**等待航線**係航空運作入面一種延遲飛緊嘅飛機，同時將佢保持喺指定空域入面飛行。等待航線令飛機喺一個固定點（又叫等待點）入面等待進一步許可。等待航線使用原因主要係因為交通量過多、跑道受阻（另一架飛機起飛/降落、除雪）或者受惡劣天氣影響。保持模式由兩個半圓同中間嘅直線飛行組成。

解釋
--

等待航線喺儀表飛行（中文：儀表飛行）入面通常係一個經過等待點嘅跑馬場型航線。呢個*等待點*可以係無線電導航設備，例如NDB（中文：NDB）或者Template:VOR。等待點亦係進入等待航線嘅起始轉彎點。飛機將會向等待點飛行，之後進入等待航線，之後進入預先制定好嘅等待航線。一個標準嘅等待航線通常係一個右轉，耗時大約4分鐘嘅跑馬場型航線（兩次180度轉彎各耗時1分鐘，兩個直線部分各佔用1分鐘）。 當等待時間好長嗰時，亦可能偏離呢個規則；直線部分亦可以耗時2－3分鐘，或者當飛機使用測距儀（中文：測距儀）進行等待航線時，等待航線亦可以用距離取代時間嚟表示。另外，左轉喺一啲有限制嘅空域入面亦有所使用。

喺缺乏無線電導航設施時，*等待點*亦可以係任何一個空中嘅定位點，亦可以係兩個導航台嘅徑向線交叉點，同時又可以係一個距離VOR（中文：甚高頻全向無電信標）某處嘅點（此時應配合*測距儀*使用）。當*測距儀*使用時，等待航線通常用距離表示，而唔係用時間表示。另外，一啲使用GPS嘅飛機亦可以完全唔借助地面導航設備嘅情況下做等待航線。

目視飛行（VFR）（中文：目視飛行）嘅飛機通常使用一個較容易辨認嘅目標，例如橋梁、立交橋或者湖等物體上方作（較細嘅）跑馬場型航線。

使用情景
----

等待航線通常用嚟緩解由於各種原因導致飛機唔能夠降落嘅交通壓力，例如機場太過繁忙、天氣唔允許降落或者跑道暫時唔可以用等情況。當同時有幾架飛機執行等待航線時，唔同飛機嘅垂直間距為1000英尺（300米）以上。通常遲嚟嘅飛機喺最高嘅高度，而最低高度嘅飛機可以先進行進近。當有飛機由等待航線脫離後，仲喺等待航線嘅飛機依次下降高度，如此循環。空中交通管制員負責控制成個等待航線嘅運行，喺某啲時候甚至會有人員專門負責等待航線嘅運行。

一架飛機可以喺唔同嘅地方做多個等待航線，呢種情況喺機場運作繁忙、跑道唔可以用時較為明顯。

當飛機遇到緊急情況時，如果可能，將會忽略所有等待航線直接飛去機場。當然，呢種情況會令到正喺等待航線入面嘅飛機更多延誤。

壞處
--

飛機進行等待航線係一個唔經濟嘅做法，進行等待航線好耗時耗油，所以進行等待航線時亦要考慮呢啲因素。飛機喺地面時必須考慮到空中流量控制令飛機進入等待航線，所以喺飛行過程入面必須帶足夠燃油。

作等待航線
-----

好多飛機設有一個holding speed，呢個速度喺飛機設計時就已經考慮。喺呢個速度入面，飛機可以用比巡航速度更慳油嘅方式完成等待航線。例如，喺一啲運輸機入面速度值可以係210海里/小時。同時，呢個速度同飛機嘅重量成函數關係。飛機在作等待航線時應儘量收起襟翼同起落架以節省燃油。

進入等待航線以及準確執行等待航線係儀表飛行規則同機師訓練當中不可缺少嘅一部分，喺機師考核入面會出現。

現代飛機可以喺飛行計算機入面輸入等待航線嘅參數，飛機會自動進行等待航線飛行。

進入方式
----

準確進入等待航線通常係實習機師最棘手嘅部分，執行一個正確嘅等待航線需要喺ATC嘅指揮下進行好多練習。

進入等待航線有三種方式：直接進入，偏置進入同平行進入。呢三種進入方式由飛機同等待航線入航邊嘅方位所決定。

* *直接進入*嘅具體實施方法係，第一次過等待參考點後，加入出航邊盤旋等待。
* *交叉進入*嘅具體實施方法係，第一次過等待參考點，同平行邊成約30度夾角背台飛。背台飛出一段距離後，右轉加入入航邊，第二次過台。
* *平行進入*嘅具體實施方法係，唔過等待參考點，直接加入出航邊，之後右轉加入入航邊，或者第一次過台後左轉，同入航邊平行，磁航向相反，平飛出一段距離，然後左轉加入入航邊。

* 標準等待進入方式
* 直接進入（DIRECT）直接進入（DIRECT）
* 平行進入（PARALLEL）平行進入（PARALLEL）
* 偏置進入（TEARDROP，直譯淚滴進入）偏置進入（TEARDROP，直譯淚滴進入）

速度限制
----

通常飛機喺執行等待航線時會有速度限制，呢個速度保證飛機喺執行等待航線時唔會進入禁飛區或者其他無法飛越嘅空域。喺中國大陸，等待航線嘅速度限制會喺航圖說明。喺美國，等待航線最大速度通常係：

* 低過6000英尺MSL，速度低過200節。
* 6001-14000英尺，速度低過230節。
* 14000英尺以上，速度低過265節。

軍用飛機由於性能原因，速度可能會高過呢個限制。

參考
--

1. 1 2  *Instrument Flying Handbook* (FAA-H-8083-15A), Chapter 10. "Archived copy" (PDF). 原著 (PDF)喺2013-04-11歸檔. 喺2014-08-15搵到.`{{cite web}}`: CS1 maint: archived copy as title (link)
2. ↑  **14 CFR 91.3** - *Responsibility and authority of the pilot in command.*
 互聯網檔案館嘅歸檔，歸檔日期2008年3月29號，.
3. ↑  **FAA-H-8083-15A**, *Instrument Flying Handbook*, Standard Entry Procedures, page 10-12.  互聯網檔案館嘅歸檔，歸檔日期2008年4月22號，.
4. ↑  **等待航線的執行和進入方法**,〈存檔副本〉. 原著喺2009年10月26號歸檔. 喺2008年10月14號搵到.
**何志豪**，BBS，JP（英文：David Ho Chi Hoo），廣東佛山順德人，香港建制陣營（商界親中派）政治人、生意人、慈善家（保良局前主席），佢老頭係資深馬主何壽南，老婆係何陶麗安。

經歷
--

### 參與2021年選舉委員會選舉違反《選舉條例》

喺2021年9月，佢當選成為香港特别行政區選舉委員會進出口界委員。

不過，佢之後無交選舉開支申報書，就算政府多次提醒都唔交，之後知道自己觸犯法例後先至向高院申請逾期提交申報，但就被高院法官高浩文日前頒下判詞，批評該選委對法律要求瞇埋眼當睇唔到。根據《選舉(舞弊及非法行為)條例》38(1)條，候選人如在規定日期前沒有提交選舉申報書，即屬違法，可判處罰款20萬元及監禁3年。

廉政公署前總調查主任、泛民主派支持者、大律師查錫我亦批評，情況要去到好離譜，法庭先會拒絕，認為法庭判決合理。

參考資料
----

1. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
2. ↑  〈自動當選選委何志豪 遲報開支申延期上訴被拒 - 20230425 - 港聞〉. 《明報新聞網 - 每日明報 daily news》 (繁體中文). 喺2023-07-01搵到.`{{cite web}}`: CS1 maint: url-status (link)
3. ↑  〈選委何志豪申逾期遞交選舉申報書被拒 上訴再被駁回兼須付訟費 - 法庭線 The Witness〉. 2023-04-24. 喺2023-07-01搵到.`{{cite web}}`: CS1 maint: url-status (link)
4. ↑  〈選委零開支自動當選 未按法例申報選舉開支 法庭炮轟漠視法律〉.`{{cite web}}`: CS1 maint: url-status (link)
**東江飯店**係一間原本喺廣東省廣州市中心開嘅老牌酒樓，原門牌中山四路337號（原致美齋轉角鋪隔離）。

歷史
--

前身係1946年由國民黨廣州機關要員刁景鄂投資，由興寧人經營嘅**寧昌飯店**，最初個名係**雲來閣**，開喺城隍廟前（今忠佑大街）。飯店主打客家風味嘅家庭菜式，好似東江鹽焗雞、東江釀豆腐呢啲，以主料突出，風味濃郁，獨具特色而小有名氣。

1956年改成公私合營後，寧昌飯店由忠佑大街內搬到去中山四路，1962年，寧昌飯店作為廣州飲食業嘅特色店開始接待交易會來賓。1966年，寧昌飯店改名成**人民飯店**。1972年定名做**東江飯店**。

飯店經多次擴建裝修，喺8、90年代有成3層樓面、500幾個座位。當時出品出名嘅有東江炸肉卷、八寶窩全鴨、東江鹽雞、脆皮蔥油魚呢啲。飯店嘅鹽焗雞喺1992年全國商業部食品評比中，試過榮獲金鼎獎，東江飯店亦被評為省級先進企業。1990年代尾由於地鐵一號線建設拆遷，東江飯店同眾多老字號由此消失。

特色
--

### 十大名菜

除東江鹽焗雞外，知名菜式重有東江香酥雞、紅燒海參、爽口牛丸、紅糟泡雙胘、七彩雜錦煲、八寶釀豆腐、東江卷、梅菜扣肉、東江大圓蹄、鹹菜肚片等。

參考
--

1. ↑  〈东江饭店传奇之东江水暖客家情〉. 廣州老字號傳奇.`{{cite web}}`: CS1 maint: url-status (link)
2. ↑  廣州市志·商業·飲食卷
3. ↑  〈东江饭店与东江菜〉. 廣州圖書館. 2004-02-12. 原著喺2020-03-27歸檔.
4. ↑  周松芳 (2017-01-06). 〈到底还看广州（八）：客家地主〉. 原著喺2020-03-27歸檔.
**今川義元**（1519年—1560年6月12號）係鎌倉八幡太郎源義家一系嘅名門望族，係個鍾意能劇、和歌之類事物，文武雙全嘅風雅大名。佢老豆係今川氏親，老母大婆壽桂尼，佢正室喺武田信虎個女定惠院。武田信玄、北條氏康嘅契兄弟。

童年
--

佢細細個就出家，法號叫檀岳承芳（栴岳承芳），接受太原雪齋嘅教育。喺佢大阿哥今川氏輝瓜老襯嗰時還俗，喺太原雪齋幫拖平定花倉之亂之後揸莊繼承家業。所謂嘅花倉之亂，就係今川氏內部繼承人嘅爭鬥。今川氏親瓜老襯之前指定咗氏輝做佢繼承人，但係氏親同氏輝病瓜咗之後，今川氏嘅家督冇人做，所以氏親剩低嗰兩個仔，玄廣惠探同檀岳承芳就開始為咗爭取家督對立。今川家臣太原雪齋（崇孚）撐檀岳承芳，檀岳承芳班馬包圍玄廣惠探嘅居城花倉城，玄廣惠打輸仗自殺。檀岳承芳之後還俗，改名**今川氏元**，繼承家督。之後接受征夷大將軍足利義晴嘅偏諱改名叫今川義元。

當政時期
----

今川義元揸莊之後，不斷同北條家、織田家爭鬥，而且勢力不斷擴大，又喺1554年訂立咗今川家、武田家同埋北條家嘅三國同盟，史稱善德­寺三國同盟。今川義元個女駿河姬嫁咗畀武田晴信嘅大仔武田­義信，北條氏康個女早川殿嫁咗畀今川義元個仔今川氏真。無耐之後，藉織田家攻擊松平家為名，今川義元先後喺小豆坂之戰同安祥城之戰做低咗織田信秀，將松平元康（德川家康）收做今川家嘅人質，運用松平元康（德川家康）控制住松平家，令到松平家嘅岡崎城成為今川義元嘅領土之一，最終今川家擁有埋駿河、遠江、三河嘅領地，成為東海大名。

今川義元做咗今川家督後，因為京都文化係佢嘅飛佛，所以佢將傳遞京都文化去關東地區視為使命。佢特登仿效同跟住京都入面華麗嘅王孫公卿，着直­衣、戴立烏帽、搽黑牙、畫蟬眉、查脂粉、開詩會，甚至於戀童。今川義元特登興建嘅臨濟寺，只喺為咗利用駿府喺禪宗文化傳播中嘅地理優勢，嚟到滿足自己對臠童嘅癖好。亦因為咁，今川義元以京都文化做包裝嚟到戀童嘅行為影響到駿河人，搞到駿河人普遍將幾靚仔嘅細路仔送去臨濟寺去接受寺廟僧侶嘅調教同打扮，以求麻雀變鳳凰嘅可能[未記出處或冇根據]。

另外今川義元又為今川氏親嘅《今川假名目錄­》追加咗制定，加咗啲睇重內政，名主層嘅組織化、強化對工商業者嘅管理、同埋建立交通制度之類嘅行政，並強調主從之間報恩嘅奉公關係。

|  |  |
| --- | --- |
|  | 維基同享有多媒體嘅嘢：**Imagawa Yoshimoto** |

|  |  |
| --- | --- |
| 權威控制 | 
* WorldCat
* VIAF: 76269408
* LCCN: nr2005000274
* ISNI: 0000 0000 6702 8738
* SUDOC: 128690836
* NDL: 00623233

 |
**名偵探柯南：銀翼的奇術師**（日文：名探偵コナン 銀翼の奇術師，英文：Detective Conan: Magician of the Silver Sky）係名偵探柯南第八部劇場版，片長108分鐘，由山本泰一郎執導、古內一成編劇，主題曲係由愛內里菜唱嘅Dream×Dream，響2004年4月17號上映，票房有28億。

故仔大綱
----

有一日，毛利小五郎接到日本出名舞台劇演員牧樹里嘅委託，牧樹里話佢收到怪盜基德嘅信封，信嘅大概意思係基德要偷走牧樹里會響表演上面展出嘅藍寶石「命運的寶石」。柯南估到基德會扮做某個人入場去偷寶石，所以佢匿響一二角，睇實藍寶石。爾個時候，一個古怪人物出現。個嗰人就係工藤新一（基德扮嘅）！柯南好嬲，但又唔可以出聲，驚畀人發現自己身體因為食藥而變細爾回事，所以柯南睇實爾個假新一。就係差唔多完場嘅時候，柯南發覺假新一唔見咗，隨即追上去，但係畀佢走咗佬。

不過出人意表咁，「命運的寶石」竟然冇畀基德偷走。所以牧樹里為咗多謝小五郎，請佢去一齊北海道函館嘅別墅到度假，同行嘅重有牧樹里同一班演員。估唔到，原來基德係想響飛機上面落手偷走寶石！但係就響同一時間，牧樹里畀人殺咗，就連飛機駕駛員都因為受到影響而昏迷！

攷
-

1. ↑  〈2004年（1月～12月）〉 (日文). 一般社団法人日本映画製作者連盟. 原先內容歸檔喺2020-03-30. 喺2020-06-05搵到.
**今日傳媒集團**係以服務澳洲華人同中國在澳留學生為主嘅親中派媒體，喺2010年由張大鵬創立，總部位於雪梨

集團旗下擁有五大城市互聯網媒體：今日悉尼、今日墨爾本、今日昆士蘭、今日阿德、今日珀斯。

同中國共產黨嘅關係
---------

今日傳媒集團同中國共產黨有頗為密切嘅關係，例如喺2017年1月，中國駐悉尼總領事顧小傑，就曾經訪問今日傳媒集團，又大讚今日傳媒集團自創辦以來始終堅持客觀公正嘅輿論導向。另外，前中共外交官陳用林喺2019年4月喺悉尼科技大學一個研討會發言嘅時候，亦提到今日傳媒集團喺好多議題上都極力地同中共保持一致。

2020年12月3日，澳洲SBS同《布里斯本時報》報道有唔少嘅澳洲中文傳媒都係畀中國共產黨控制，或者同中國共產黨有密切嘅關係。其中就提到，今日傳媒集團係由幾個同中共統戰部團體有關嘅媒體人所管理。

爭議
--

環繞今日傳媒集團同旗下媒體嘅批評，主要係同佢親中立場有關。時事評論員黃世澤喺討論澳洲政府支持香港人嘅人道救生艇政策嘅時候，提到有啲喺澳洲嘅中國人被今日悉尼等親中媒體，應該執咗佢。

### 涉嫌煽動干預紐卡素大學學術自主

2017年8月，紐卡素大學一名印度裔講師被指喺課堂同埋測驗入面，將台灣同香港稱為國家，引起中國留學生不滿，雙方交涉嘅錄音首先就係喺今日悉尼入面大篇幅報道。今日悉尼大篇幅訪問咗有關嘅留學生同埋中國駐悉尼嘅官員，亦用上『辱華』一詞報導事件，而中國官員亦向紐卡素大學施壓。事件後嚟引起咗澳洲其他媒體對於呢啲中國留學生同埋中國大使館損害校園言論自由嘅關注，而且亦有學者質疑包括今日悉尼在內嘅澳洲華人媒體，喺呢啲事件上面嘅煽動。紐卡素大學發表聲明，指有關內容來自國際貪腐監察組織「透明國際」（Transparency International）嘅一份報告，當中以「國家」（Country）一詞指代國家同埋地區，包括台灣同埋香港，又表示對話被秘密錄音同埋公開，令事件失去循校內渠道處理嘅機會，感到失望。

睇埋
--

* 中華人民共和國對外宣傳

參考
--

1. ↑  〈靖江小伙成澳大靖江小伙成澳大利亚网媒红人利亚网媒红人 - 文化动态 - 泰州新闻网 - 泰州报业传媒集团〉. *www.tznews.cn*. 原著喺2020-11-14歸檔. 喺2020-11-08搵到.
2. 1 2  〈今日传媒集团 - 首页〉. *www.mediatodaygroup.com*. 喺2020-11-07搵到.
3. ↑  〈顾小杰总领事走访"今日传媒集团"〉. *sydney.chineseconsulate.org*. 喺2020-11-07搵到.
4. ↑  〈陳用林再揭領館間諜活動 力挺《外交關係法》〉. 《大紀元時報 香港｜獨立敢言的良心媒體》 (香港中文). 喺2020-11-07搵到.
5. ↑  〈情報部門調查澳洲中文傳媒 發現不少由北京控制〉. *SBS Your Language* (繁體中文). 喺2020-12-03搵到.
6. ↑  Grieve, Nick McKenzie, Charlotte (2020-12-02). "Beijing controls Chinese-language media agencies in Australia, says intel agency". *Brisbane Times* (英文). 喺2020-12-03搵到.
7. ↑  《澳洲小粉紅妒忌香港人救生艇，實在不知好歹 黃世澤幾分鐘評論 20211102》 (英文), 喺2021-11-03搵到
8. ↑  〈四個問題：解讀澳洲中國留學生「投訴」大學講師事件〉. 《BBC News 中文》 (繁體中文). 喺2020-11-07搵到.
**惡魔之星**（粵拼：ngok3 mo1 zi1 sing1；英文：**DEMONSTAR**），又嗌**雷電戰機**（leoi4 din6 zin3 gei1），中國大陸嘅山寨廠商又嗌**雷電Ⅲ**，係美國Mountain King Studios負責出嘅第一人稱類射擊遊戲兼星球大戰類遊戲。1997年12月31號出版，家下凈得PC平台嘅Windows家族有得玩。

個遊戲主要負責Terran基地喺太空嗰9大不明星球嘅太空同上空領域入面，射殺啲侵略者。

喺中國大陸，呢個遊戲之所以俾山寨廠商嗌成「雷電Ⅲ」，係因為佢個遊戲借鑒咗好多雷電系列遊戲嘅成份嚟整。加上呢個遊戲發佈時，雷電系列已經發佈咗第一、二部同DX嗰三部遊戲作品。但隨住Seibu喺2005年3月31號宣佈真正嘅雷電Ⅲ（後嚟俾TAITO收購）發行兼喺2006年3月17號發佈咗PC版之後，好少中國大陸嘅山寨廠商會噉嗌。不過佢喺舊版Windows入面，有時安裝聲卡硬件提供嘅CD-ROM入面都捆綁咗呢個遊戲嘅安裝包，但佢係測試版。

佢屬下重有兩部隱秘任務嘅分作，而佢屬下嘅傳統版（DEMONSTAR: CLASSIC）同完整版唔同嘅係，傳統版有同Reflexive公司（2010年執咗笠）夾手出過，冇咗編輯地圖同調試模式。

分級
--

| ESRB | ACB |
| --- | --- |
|  |  |

遊戲系統
----

關卡同難度
呢個遊戲完整版有18關，測試版凈得6關，而且喺遊戲設置入面先至校到難度同控制、效果設置選項。難度有4個，分別係Easy、Normal、Hard同Insane。遊戲雖然可以接受雙人玩，但2P唔可以直接一個開。

分數同命數
分數喺界面嘅左上角（1P）同右上角（2P）出現。中間顯示歷嚟嘅最高分。喺分數下邊啲飛船仔屬命數，一般一開始時有4條，可以喺隨住遊戲深入而攞到或打出成就嚟加命，命數冇上限。

炸彈同血量系統
佢喺屏幕左下角（1P）同右下角（2P）出現。其中炸彈喺上邊出現，血量條喺下邊出現。若果難度越高，掂到敵人掟啲子彈嘅話，血量條扣得越多。

### 道具

#### 彈藥

#### 炸彈

#### 導彈

#### 側尾炮

#### 血量條

問題
--

佢個遊戲主程序雖然喺Windows平台（98及之後出嘅版）都玩到，但係佢嘅幫助文件屬hlp格式，若果喺Windows 98、2000、ME、SE、CE、XP及2003都可以打開睇到hlp文件入面啲詳細幫助同道具信息。不過從Vista系統開始，之後出嘅Windows版本當中，因為hlp文件架構改咗凈支持Windows系統，所以其它同Windows系統無關嘅hlp文件內容都打唔開，必須要通過UniExtract解壓出嚟先至睇到。

出面網頁
----

* Official website
* Template:Moby game
| How to read a taxoboxHow to read a taxobox**金合歡** |
| --- |
|  |
| 瀕危指標 |
| G5 |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
| （未分級） | 薔薇分支 Rosids |
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
|
|
|
|
|
| 屬 | 金合歡屬 *Vachellia* |
|
|
|
|
|
|
|
| 種 | **金合歡 *V. farnesiana*** |
|

 |
|
| 二元學名 |
| ***Vachellia farnesiana***(L.) Wight et Arn. |
|
|
|
|  |
|
|
|
|
|
|
|
|
|
| varieties |
| * *Vachellia farnesiana* var. *farnesiana* (L.) Willd.
* *Vachellia farnesiana* var. *guanacastensis* H.D.Clarke *et al*.
 |
| 別名 |
| * *Acacia acicularis* Willd.
* *Vachellia farnesiana* (L.) Willd.
* *Acacia farnesiana* var. *lenticellata* (F.Muell.) Bailey
* *Acacia indica* (Poir.) Desv.
* *Acacia lenticellata* F. Muell.
* *Acacia minuta* (M.E. Jones) R.M. Beauch.
* *Acacia minuta* subsp. *minuta* (M.E.Jones) R.M. Beauch.
* *Farnesia odora* Gasp.
* *Farnesiana odora* Gasp.
* *Mimosa acicularis* Poir.
* *Mimosa farnesiana* L.
* *Mimosa indica* Poir.
* *Mimosa suaveolens* Salisb.
* *Pithecellobium acuminatum* M.E. Jones
* *Pithecellobium minutum* M.E. Jones
* *Popanax farnesiana* (L.) Raf.
* *Poponax farnesiana* (L.) Raf.
 |

**金合歡**（粵拼：gam1 hap6 fun1；學名：*Vachellia farnesiana*），又叫**夜合花**（je6 hap6 faa1）、**葉合花**（jip6 hap6 faa1）、**金鳳**（gam1 fung6）；係豆科金合歡屬嘅一種常綠喬木仔或灌木，原產地喺澳洲，而家喺全球各地嘅熱帶或亞熱帶地區都可以搵到。

名
-

### 「夜合花」或「葉合花」

由於呢種植物嘅花有朝開晚閉嘅習慣，加上佢嘅花葉柄基部嘅關節部位啲細胞有好靈敏嘅光同熱反應，所以「夜合花」或「葉合花」嘅名就係噉嚟。

形態
--

呢種植物一般有2~4米高；樹皮係啡色，比較吤；樹幹超多分枝，而且啲細枝成日好似個英文「Z」字噉彎，有細嘅皮窿；樹脂有樹膠響度，莖比較硬。而佢啲葉長1~2cm，一般係針刺嘅樣，冇毛，但生喺細枝嗰啲比較短。一般係10~20對嘅羽狀複葉形態。而佢嘅花係頭狀花序，一般喺葉杈度生1朵，有時一次生2~3朵，一般係金黃色嘅長花絲品種，花味都幾清香下，一般喺每年3~6月開花；佢嘅果係冇毛嘅啡色膨脹品種，好似個圓柱噉，長3~7cm，闊8~15mm。唔係超直就係彎曲品種，好似啲豆角噉；果入面有好多啡色嘅蛋形籽響度。另外，佢嘅根、樹皮、果都有好多單寧響度；一般喺每年9~11月結果。

朝開晚閉嘅習慣
-------

金合歡之所以有朝開晚閉嘅習慣，係因為佢嘅花葉柄基部嘅關節部位啲細胞有好靈敏嘅光同熱反應。喺每日朝早，由於太陽東升，地面啲光強度同溫度都逐漸升高，花嘅葉柄基部啲細胞都逐漸吸水，由於細胞脹大咗，啲花葉都開咗出嚟。但喺每日挨晚，由於夕陽西落，地面啲光強度同溫度都逐漸降低，花嘅葉柄基部啲細胞都逐漸放水，由於細胞縮咗水，啲花葉都閂冚埋。

用途
--

金合歡嘅花可以提取芳香油整香水或香料，佢嘅果、根、樹皮可以整染料同做藥；而樹脂可以做工藝或藥品。另外，佢嘅莖可以做木材都得。另外，呢種植物重可以做行道樹、綠籬植物、庭院植物或盆栽都得。

文化
--

### 澳洲國花

內文：澳洲
澳洲啲人好鍾意金合歡，所以喺澳洲街頭，周圍嘅庭院、廣場、建築周邊都見到有人種佢。喺1910年，澳洲政府將金合歡定為國花，同時喺每年9月1號定為「金合歡日」。

### 國際植物學大會會徽

1981年9月，喺悉尼舉辦嘅第13屆國際植物學大會入面，專門揀開咗嘅金合歡嚟做會徽。

有關嘅書
----

* 中国少年儿童百科全书 自然·环境 第426~427页　浙江教育出版社 ISBN·7-5338-1946-2/G·1942

出面網頁
----

|  |  |
| --- | --- |
|  | 維基同享有多媒體嘅嘢：**金合歡** |

* 金合欢 Acacia farnesiana (Linn.) Willd.  中国植物志
* 金合欢 Acacia farnesiana (L.) Willd. 中国植物物种信息数据库
* 澳洲国花 澳洲網通小團遊
* 金合歡, Jinhehuan 藥用植物圖像數據庫 (香港浸會大學中醫藥學院) （繁體中文）（英文）
* 金合歡 認識植物
* 金合欢开花了 科学网

註
-

1. ↑  澳洲庆祝合欢花节 ABC Radio Australia （2013-08-27）
2. ↑  澳大利亚国花——金合欢 互聯網檔案館嘅歸檔，歸檔日期2016年3月4號，. 故事吧
呢個人物係用緊西班牙人名：首姓或者父姓（即老豆個姓）係「占美尼斯」，次姓或者母姓（即阿媽個父姓）係「施華」。

大衞施華
**大衛·祖素·占美尼斯·施華**（**David Josué Jiménez Silva**，1986年1月8號—）係一位西班牙足球員，打中場，效力緊西班牙球隊華倫西亞。

生平
--

### 球會

大衛·施華十四歲嗰陣參加皇家馬德里少年隊嘅選拔，因身高問題未能入選，之後佢加入華倫西亞，由華倫西亞一手培訓。佢喺2005-06年球季被外借去西甲升班馬切爾達，其間表現非常出色，上陣31場入4球，令呢隊經歷一年降班之苦嘅球隊取得歐洲足協盃資格。後生嘅大衛·施華擁有出色嘅盤球以及控球能力,又有速度，前場上勝任多個位置，體能亦非常好，踢法同艾馬好似，2006-2007年球季佢俾華倫西亞收返，即將離隊嘅艾馬更推薦大衛·施華着佢留低嘅21號波衫，「名正言順」成為華倫西亞嘅[艾馬。2008年8月，大衛·施華同華倫西亞續約，年薪達250萬歐元。

### 國家隊

大衛·施華喺2006年已提升為西班牙國腳，並漸漸成為國家隊主力。西班牙足球界對佢評價甚高，絕唔比美斯、基斯坦奴朗拿度等人遜色，更有人預測佢嘅成就會超越蘇亞雷斯。

2008年入選西班牙國家隊，出戰2008年歐洲國家盃。佢喺呢屆歐洲國家盃四強入咗一球，協助國家隊晉級。最後亦成為嗰屆歐洲國家盃冠軍。

榮譽
--

* 西班牙
	+ 2004年十九歲以下歐洲國家盃
		- 冠軍
* 西班牙
	+ 2008年歐洲國家盃
		- 冠軍

* 華倫西亞
	+ 西班牙盃冠軍（1次）
		- 2008

| **華倫西亞足球會**睇 • 論 • 改 • 歷 |
| --- |
| 

|  |
| --- |
| 1.施薩
2.古路托利斯
3.馬杜奴
4.魯爾艾比奧爾
5.馬真拿
6.艾比達
7.大衛韋拿
8.巴拉查
9.摩連迪斯
10.安古路
11.迪荷奴
12.卡尼圖
13.列蘭
14.維辛迪
16.馬達
17.祖亞昆
18.文奴爾費南迪斯
19.柏保路靴南迪斯
20.阿歷西斯
21.大衛施華
22.伊度
23.米基爾
24.莫拉堤
25.維亞拿
30.米卓爾
33.古艾達
教練：艾瑪利

 |

 |
**大同酒家**（粵拼：daai6 tung1 zau2 gaa1；英文：**Dai Tung Restaurant**），之前叫過做**廣州園酒家**（gwong2 zau1 jyun4 zau2 gaa1），係廣東省廣州市西壕口嘅一間老牌酒樓，喺越秀區沿江西路63、65、67、69號。呢間酒樓之前喺1925年嘅香港成立，不過後尾凈係得返廣州一間響度。呢間酒樓係一間既有廣州特色，又有中西合璧嘅豪華裝飾、集飲食娛樂於一身嘅「老字號」酒樓。大同酒家開業以來，深受政要元首巨商青睞，試過做國民黨四大家族飯堂，中共建政後成為咗接待各國貴賓嘅重要場所。酒家創出嘅**大同脆皮雞、海南大群翅、金牌燒乳豬**，馳名飲食界。

史
-

### 廣州店

**大同酒家**喺1938年，日本人入侵中國期間，由日本人中澤親禮開嘅，原名**廣州園酒家**。喺嗰時就係成日畀啲日本軍佬同啲大企、大公司嘅有錢佬嚟搞。不過到咗1942年，因為酒家話𠲜人工，搞到差唔多執笠先至換咗代理，嗰陣香港酒家大王**馮儉生**夾埋咗廣州飲食鉅子**李銘、譚傑南、陳伯綺**等人去投資返渠，裝修過之後重新開業，而招牌就改成香港用嘅**「大同酒家」**呢個名。裝修過之後，門面一共六個鋪位，正門兩堂樓梯上，重有前後樓梯，睇落就卡士高。由於係華人開嘅，又係粵式口味，大同就開始興旺喇。

喺1945年日本投降之後，第三任波士譚傑南就嗌咗省港澳嘅飲食人才嚟出大同脆皮雞、海南大群翅、金牌燒乳豬、紅燒鮑片等呢啲比較出名嘅菜。而嗰時大同酒家同大三元酒家、大公餐廳一齊，合稱「廣州三大酒家」。當時國民黨啲猛人好似**孫科、李宗仁、白崇禧、宋子文、陳立夫、陳果夫、吳鐵城、羅卓英**等都係大同酒家嘅座上客。大同嘅脆皮雞、金牌燒乳豬等名菜聲名遠播。

中華人民共和國成立咗之後嘅6年（1955年），由於大同酒家向中央話自願公私合營，結果就變咗廣州第一間公私合營嘅食肆。不過合營咗之後，廣州入面其他大部分嘅百年茶居、茶樓都喺1956～1976年期間消失嗮。而文革期間受到破四舊嘅思想影響，門前嘅對聯俾當局拆咗，甚至連舖名都改成「新風飯店」。不過喺20世紀80年代先至寫返喺酒家嘅3樓嗰度。

呢間酒家喺公私合營咗之後，成日都俾中共嚟接喺世界各地嚟嘅貴賓。喺廣州辦嘅第一屆中國出口商品交易會（1957年9月，而家係中國進出口商品交易會）開幕嗰陣，呢間酒樓都參加咗接待服務。嗰時嘅廣州市長朱光就講咗好多次話：「大同酒家要突出『食在廣州，服務一流』。」 

呢棟樓喺設計嗰陣，本嚟係起10層嘅，但係因為日軍入侵，所以起到8樓就冇繼續起。一直到1958年先至起埋嗰凈低冇起嗰兩層。

1984年8月，廣州飲食服務公司同香港富茂有限公司一齊合作搞好大同酒家，不過佢重係搞正宗粵菜，佢挖傳統名菜之餘亦加咗啲香港菜，結果大同酒家啲餸就出嗮名。尤其係大同脆皮雞同娥姐粉果等一批名菜都入咗中國商業部飲食服務局出嘅《中國名菜譜》入面，亦受到好多消費者歡迎。

1993年，呢間酒樓俾中華人民共和國貿易部列為「中華老字號」；再喺1998年俾中華人民共和國貿易局列為中國國家特級酒家。

2016年12月1號，酒樓方面聲稱資金不足，宣布遣散員工，暫停經營，唔少街坊非常不捨。

2018年8月13號，大同酒家重新開業，攞到經營權嘅係賞點集團，定位大同做主打點心同宴席嘅連鎖食府，開業喺廣州天河嘅中信廣場。

### 香港店

喺香港嘅大同酒家喺1925年開業，位置就喺而家上環德輔道中同文華里交界。呢間酒樓喺1959年同1970年辦過滿漢全席，而家已經執咗笠。

出品
--

酒家早期有點心大師羅坤、譚鳴；烹飪大師殷耀、龐溢、何明；燒臘師梁冠。渠地落手整過娥姐粉果、薄皮鮮蝦餃、蟹黃幹蒸燒賣呢啲傳統點心，仲有大同脆皮雞、金牌燒乳豬、百花鮮島啲餸菜，喺廣州飲食界好大名氣。喺1950年代，大同脆皮雞同娥姐粉果試過畀中國商業部飲食服務司編嘅《中國名菜譜》收錄。

喺1950年代後，後起嘅名廚王光、麥炳，名點心師徐麗卿等各有建樹。改革開放同香港合作經營陣嘅大同推出過南洋焗蟹煲、生煎琵琶豆腐、 醬爆田雞、香滑麻蓉包等菜品。傳統美點仲有碧玉千層酥、麻香鴛鴦塊、嶺南香荔果、百花牛肉脯、酥皮雞蛋撻、起士拉皮卷等。

酒家嘅化皮燒乳豬（金牌）係最架勢嘅，渠係用10斤嘅豬仔，劏乾淨後配五香鹽、豆醬、汾酒、麻醬呢啲八味醃，等入咗味，再攞炭爐猛火燒，不停搽油上去，同用錘揼，食陣片皮配埋千層餅上筵席，畀讚係廣州同款菜式中嘅極品。

英文名
---

以下係大同酒家歷嚟用過嘅英文名。廣州嗰間變咗好幾次，而香港嗰間由始至終都係用同一個名。

| 年份 | 廣州店 | 香港店 |
| --- | --- | --- |
| 1925—1955 | Tai Tung Restaurant | Tai Tung Restaurant |
| 1955—1978 | Da Tong Restaurant | Tai Tung Restaurant |
| 1978—而家 | Dai Tung Restaurant | —— |

攷
-

1. ↑  〈購物指南〉. 《中天購物城·保利物業中信廣場》. 原著喺2018年8月14號歸檔. 喺2018年8月13號搵到.
2. ↑  廣州市志·商業·飲食志
3. ↑  廣州觀光大全 程慧(主編) 廣東人民出版社 1999 ISBN: 9787218031408

連出去
---

* 大同酒家、北园酒家与莲香楼 中国文化网
* 大同老号别具一格
* 谁知大同大不同
* 大同酒家：时代大不同，但梦想大同
**情書**（英文：Love Letter）係一款由Seiji Kanai設計嘅桌遊咭遊戲，由美國桌遊公司Z-Man Games喺2012年5月發行。2016年出咗最多可以俾8個人玩嘅豪華版（Love Letter Premium Edition）。

玩法
--

可以畀2到4個人一齊玩。首先喺牌庫入面抽出一張牌（卡面向下）放喺棄牌區，然後每位玩家喺牌庫度抽一張牌。每位玩家每回合都會輪流喺牌庫抽一張牌，然後喺手上面嗰兩張牌入面揀其中一張牌打出嚟，同時發動牌面嘅效果，如果喺遊戲過程中輸到剩返一個玩家，遊戲就會提前結束，嗰個玩家就係贏家；如果玩到牌庫無晒牌都未分出勝負，所有玩家都會開牌，牌面最大嘅玩家就係贏家。獲勝嘅玩家會攞到一粒由公主送出嚟嘅愛心，最先攞夠愛心數目嘅玩家就會贏到最終嘅勝利（2人7粒心，3人5粒心，4人4粒心）。

牌面同效果
-----

| 牌面 | 數值 | 數量 | 效果 |
| --- | --- | --- | --- |
| 侍衛 | 1 | 5 | 估一個玩家嘅手牌，如果估中對手就出局，唔可以估對方係侍衛 |
| 牧師 | 2 | 2 | 可以睇任何一位玩家嘅手牌 |
| 男爵 | 3 | 2 | 同任何一位玩家鬥大，數字細嘅玩家出局，平手大家都無事 |
| 女僕 | 4 | 2 | 玩家呢個回合內受到保護，其他玩家無法對你發動技能 |
| 王子 | 5 | 2 | 可以指定任何玩家（包括自己）棄咗手牌然後抽過張新牌，如果拋棄公主，嗰個玩家就會即刻出局 |
| 國王 | 6 | 1 | 可以同任何玩家交換手牌 |
| 伯爵夫人 | 7 | 1 | 如果手牌同時有呢張牌同王子或者國王，就一定要打出伯爵夫人，唔可以打王子或者國王 |
| 公主 | 8 | 1 | 玩家如果拋棄公主，就會即刻出局 |